
Introdukshon 


E siguiente kompilashon di e sitanan for di Spiritu di Profesia 
dor di Pastor B.E. Wagner tabata usa den konekshon ku e 
estudionan duna na diferente iglesianan. Hopi petishon a ser 
risibí pa mas kopianan ku el a pensa pa pone nan disponibel. 
Un distribushon mas amplio di esaki tabata enkurashá dor di e 
personanan manera H.M.S. Richards, N.C. Wilson, R.A. 
Anderson, Walter Schubert 1 otronan. 


Resientemente el a presenta e serienan aki den Reunion di 
Orashon na University Church. Nos ta felis pa hasi e 
kompilashon aki disponibel pa esnan ku ta deseá di studia e 
tema mas importante aki. Manera nos ta aserkando e tempu di 
kumplimentu di "E ultimo Yobida" siguramente nos ke ta 
prepará. 


Nos ta konfia ku esaki lo ta un bendishon pa tur ku les'é. 


Paul C. Heubach, antes predikador di University Church 


I. KRISTU SU MENSAHE NA E REMANENTE 
PONE ATENSHON NA E KONSEHONAN 


E gran kontroversia entre Kristu í Satanas ta yegando na su fin; Satanas ta 
dirigiendo su forsanan pa e ultimo aktuashon den e drama di historia 


humano. 


Nos ta wòrdu bisa den Revelashon 12:12 (ultimo parti) " Ai di tera i laman, 
pasobra diabel a baha bin serka boso ku gran furia, sabiendo ku ta ked'e 


solamente un poko tempu mas." 


1 Pedro 5:8 " Sea sobrio, sea alerta. Boso atversario, e diabel, ta kana rònt 
manera un leon ku ta gruña, buskando ken e por devorá." 

Un mensahe similar ta duná dor di e mensahera di Señor na e miembronan 
di e iglesia remanente: 


"Tempunan peligroso ta dilanti nos. Kada un ku tin un konosementu di e 
bèrdat mester spièrta í pone su mes, su kurpa, su alma i spiritu bou di e 
disiplina di Dios. E enemigu ta riba nos paso. Nos mester ta lantá, 
vigilando kontra dje. Nos mester bisti hinter e armadura di Dios. Nos 
mester sigui e direkshonnan duná dor di Spiritu di Profesia. Nos mester 
stima i obedesé e bèrdat pa e tempu aki. Esaki lo skapa nos di aseptá 
engafionan fuerte. Dios a papia ku nos dor di Su Palabra. Ela papia na nos 
dor di e Testimonionan pa e iglesia i dor di e bukinan ku ta yuda pa hasi 
kla, nos deber presente 1 e poseshon ku nos mester okupá awor. E 
spièrtamentu nan ku a wòrdu duna, liña pa liña, presepto riba presepto, 
mester pone atenshon na nan. Si nos despresiá nan, ki eskús nos por 
ofresé?" 8 T 298 

"Mi ta presentá bo dilanti loke Sefior a presentá na mi. Mi no ta skibi mi 
mes ideanan. Nan ta loke Dios a presentá na mi den vishon, ta rayonan 
bunita di lus ku ta bria for di e trono." Ibid., vol. 5, p. 67 


E KRISIS BENIDERO 


Den e oranan skur di historia di e mundu aki di bèrdat nos tin mester di 
kada rayo di lus ku ta bria for di e trono di Dios. Nos Sabi ku un gran 
krísis ta spera e mundu; pero nos ta lesa den e buki Testimonies, vol. 5 p. 
711" ku un krísis grandi ta spera e pueblo di Dios." 


"E krísis ta biniendo poko poko riba nos. Solo ta sali manera tur dia i e 
shelunan ainda ta deklará e gloria di Dios. Hende ta kome i bebe, planta i 
konstruí, kasa i duna na kasamentu ketu bai. Negoshantenan ta kumpra i 
bende ainda. Hendenan ta bringa ketu bai ku otro pa e lugá mas 
importante. Stimadó di plasernan ta den teaternan, den karedanan di kabai 
i den lugánan di hunga plaka. Tin yen di emoshon, pero e ora di 
probashon ta serando i desishon pa kada kaso ta wòrdu eternamente tuma. 
Satanas ta mira ku su tempu ta kòrtiku. Ela pone tur su agentenan na 
trabou asina ku hende por wòrdu gafia, okupá i enkantá te dia ku 
probashon lo sera i e porta di miserikórdia sera pa semper." Desire of 


Ages p. 636 


"Un tormento ta biniendo sin piedat den su furia. Nos ta prepará pa 
kontr'é?" 8 T 315 


"Tèstnan i pruebanan temeroso ta warda e pueblo di Dios"9 T 17 "Kada 
diskurso mester ta duná ku e sintimentu di e huisio teribel ku pronto lo kai 
riba e mundu. 

E mensahe di bèrdat mester wòrdu proklamá pa lepnan ku a wòrdu toka 
pa e karbon bibu saká for di e altar divino. Mi kurason ta yená ku miedu 
ora mi pensa riba e mensahe suak di algun ministernan miéntras nos tin un 
mensahe di bida i morto. E ministernan ta drumi, e laikonan ta drumi i e 
mundu ta peresé den pika. Ohalá ku Dios por yuda Su pueblo pa nan 
lanta, kana i traha manera hòmber i muhénan riba e grens di e mundu 
eterno." 8 T 36, 37 

"Si kada sòldá di Kristu a hasi su deber...... mundu lo a tende e 


9 


mensahe di spièrtamentu. Pero e obra ta afianan atras."9 T 29 

Si e propósito di Dios tabata wòrdu hasí dor di Su pueblo dunando e 
mensahe di miserikórdia na e mundu, Kristu lo a bini kaba na e mundu i e 
santunan lo a risibí nan bon bini den e stat di Dios. "6 T 450 

Algun ta tentá pa bisa;"Si, pero un lei nashonal di djadumingu no a pasa 
ainda," nan por bien konsiderá e siguiente sita: 


"Laga tin un reavivamentu di e fe i poder di e iglesia tempran i e spiritu di 
persekushon lo ta rebibá i e kandelanan di persekushon lo wòrdu sendí 
atrobe." The great Controversy p. 48 


HESUS SU BINIDA ATRASA 


Siendo ku e binida di Hesus a tarda pa asina tantu afia, lo nos no duna na e 
tempu aki estudio diligente i ku orashon na e kousa real pa e tardansa largu 
aki pa nos por prepará rápidamente pa purá Su binida? 

"Si agensianan humano koperá ku agensianan Divino (Spiritu Santu i 
Angelnan) hopi, hopi almanan lo ta gana na e bèrdat. Pero Sefior Su 
pueblo profesá ta drumi riba nan trabounan asigná."9 T 46 

"E Spiritu Santu ta spera pa kanalnan dor di kua E por traha. Satanas lo no 
triunfá pa semper. E Spiritu di Dios lo ta basha riba e iglesianan tan 
pronto ku e vasnan ta prepara pa risibié.""That I may know Him p. 330 


"Mi a mira ku e remanente no tabata prepara pa loke ta bini riba tera. 
Bobedat manera den un estado letargiko (un estado di flohera 1 
indiferensha) ta parse di ta kologa riba mente di esnan ku ta profesa ku 
nan tin e u.ltimo mensahe. E angel ku tabata kompaña mi a grita ku un 
solemnidat teribel, `Prepará, Prepará, Prepará pasombra e rabia di Señor ta 
serka di bin. Su rabia lo wòrdu dramá sin miserikórdia i bosnan no ta kla. 
Kibra e kurason, no e pañanan. Un trabou grandi mester ser hasi pa e 
remanente. Hopi di nan ta lucha ku kosnan chikitu. E angel a bisa; 
"Legionnan di 

angelnan malbado ta rònt di bo i ta tratando di hinka bo den nan skuridat 
teribel pa bo kai. Bo ta permití bo mente pa kita muchu lihé for di e obra 
di preparashon i e bèrdatnan importante pa e ultimo dianan aki. I bo ta 
okupá bo mes ku kosnan chikitu, tratando pa splika na esaki òf esaya 
problemanan chikitu pa nan satisfakshon. Kòmbersashonnan ku ta tuma 
oranan ku ta pone bo pèrdè hopi tempu i e sirbidónan di Dios ta para ketu 
pa nan tende miéntras ku nan kurasonnan no ta someté pa grasia. Si 
orguyo i egoismo lo a wòrdu pone un banda, den sinku minut lo a resolvé 
tur problema. Angelnan ta sinti duele 1 Dios ta ofendí ku e oranan ku nos 
ta usa pa hustifiká nos mes. Mi a mira ku Dios lo no buk abou pa tende 
hustifikashonnan largu i E no ke pa Su sirbidónan tampoko hasié. l e 
oranan bunita ta bai, oranan ku mester wòrdu usa pa mustra pekadornan e 
kamindanan robes ku nan ta den i yuda pa saka nan alma for di kandela. 
Mi a mira ku Dios Su pueblo ta gosando i ku algun a pèrdè kasi kompleto 
e sentido di e tempu kòrtiku ku nos ta den i di e balor di nan alma. Orguyo 
a kruip drenta meimei di wardadónan di sabat. E orguyo di bistimentu i 
aparensha. E angel a bisa: "Wardadornan di sabat mester laga e ami muri, 
muri pa orguyo i amor pa aprobashon. Early Writings pp. 119, 120 


Sinembargo nos ta sin esküs pasobra "e eventonan konektá ku e 
seramentu di probashon i e trabou pa preparashon pa e tempu di tróbel ta 
klaramente presentá." The Great Controversy p. 594 


"Kasi tur ku ta profesá di kere bèrdat presente no ta prepará pa 
komprendé e obra di preparashon pa e tempu aki." 1 T 466 


Kristu e Berdadero Testigu (Revelashon 1:5) a manda un mensahe na e 
iglesia di Laodisea ku si paga atenshon na dje lo prepará nos pa e Ultimo 
Yobida 

HESUS SU SUPLIKA FINAL 


E mensahe na e iglesia di Laodisea ta un kondenashon asombroso i ta 
aplikabel na Dios Su pueblo den e tempu presente. 3T 252 


"I Skirbi na e angel di e iglesia di Laodisea: 

"E Amèn, e Testigu fiel i berdadero, e Prinsipio di e kreashon di Dios, ta 
bisa esaki: Mi konos'é bo obranan, ku bo no ta ni friu ni kayente; mara bo 
tabata friu òf kayente. Asina anto, pasobra bo ta lou i ni kayente ni friu, lo 
Mi skupi bo for di Mi boka. Pasobra bo ta bisa: "Mi ta riku, mi ta bon para 
i mi no tin mester di nada,"i bo no sa ku bo ta deplorabel i miserabel, 
pober, siegu i sunu. Mi ta konsehá bo pa bo kumpra serka Mi oro refiná 
den kandela, pa bo bira riku; i paña blanku pa bo bisti i pa e bèrgwensa di 
bo sunu no Sali na kla; i ungwento pa hunta bo wowonan kuné pa bo 
mira. Esnan ku Mi ta stima, Mi ta reprendé i disiplina; p'esei sea ferviente i 
repenti. Ata, Mi ta para na porta i ta bati; si un hende tende Mi bos i habri 
porta lo Mi drenta serka dje i lo sena kuné i e ku Mi. Esun ku vense, lo Mi 
permit' e sinta huntu ku Mi riba Mi trono, meskos ku Ami tambe a vense i 
a sinta huntu ku Mi Tata riba Su trono." Revelashon 3:14-21 


"Ki desepshon mas grandi e mente humano por sufri ora nan tin e 
konfiansa ku nan tin rason pero enbèrdat nan ta kompletamente den eror. 
E mensahe di e Testigu Berdadero ta haña e pueblo di Dios den un 
desepshon tristu, pero honesto den nan eror. Nan no sa ku nan kondishon 
ta deplorabel den e bista di Dios. Ora nan ta halsa nan mes pensando ku 
nan ta den un bon kondishon spiritual, e mensahe di e Testigu Berdadero 
ta kita nan seguridat dor di alerta nan di nan kondishon berdadero kual ta 
e kondishon di siegu spiritual, pobresa i miseria. E testimonio asina severo 
i grave no por wòrdu komprondé robes pasombra ta e Testigu Berdadero 
ta papia i Su testimonio mester ta korekto."3 T 252 

E mensahe di Laodisea ta un berdadero kuadro di kondishon spiritual di e 
iglesia remanente durante e ultimo dianan di historia di e mundu i ta 
Kristu Su apelashon final na e remanente promé 

ku e seramentu di probashon. E rason pa e estado teribel i tibio di 
Laodisea ta pasombra e ami ta reina den e kurason i Kristu ta tene pafó di 
e porta. 


E mensahe di Laodisea ta un " denunsiashon asombroso" 1 JT 327 tòg e ta un 
mensahe di amor. E ta un apelashon di amor for di un gran Amante. Si nos skucha e 
konseho di e Berdadero Testigu i habri e porta di kurason asina ku Kristu dor di Su 
representante, e Spiritu Santu, por drenta, nos lo baña poder Divino pa vense kada 


opstákulo i gosa di e gran privilegio di sinta ku Kristu den Su trono. 


Laga nos studia ku orashon e siguiente sitanan di e pen di e mensahera di 
Dios riba e tema di mas vital unda ta kologá nos destino eterno. 


"Ta dor di e Spiritu ku Kristu ta biba den nos i e Spiritu di Dios risibí den 
e kurason pa medio di fe, ta kuminsamentu di bida eterno." 'The Desire of 


Ages p. 388 


"E konseho di e Berdadero Testigu no ta representá esnan ku ta tibio 
komo den un estado sin speransa. Ainda tin un chèns pa remediá nan 
estado i e mensahe di Laodisea ta yen di enkurashamentu." RH 28-8-1894 


"E spièrtamentu pa e ultimo iglesia tambe mester ta proklamá na tur esnan 
ku ta yama nan mes kristian. E mensahe di Laodisea, manera un spada di 
dos fila, mester bai na tur e iglesianan. Ta nos trabou pa proklamá e 
mensahe. Nos ta hasiendo tur esfuerso asina ku e iglesianan por ta 
spièrta?" 6 T 77 


`Ki preparativo esakinan (e Adventistanan yen di fayo) lo hasi ku e 
mensahe di e Berdadero Testigu na e Laodiseanan? No por tin desepshon 
aki. E mensahe aki mester ta hiba na un iglesia tibio dor di Dios Su 
sirbidónan. E mester spièrta Su pueblo for di nan siguridat i desepshon 
peligroso en kuantu nan berdadero posishon dilanti Dios. E testimonio aki 
si e wòrdu risibí, lo spièrta na akshon i humiashon di e ami i konfeshon di 
pikanan. 3 T 259 

"E peliger grandi di hende ta di ser engafia dor di su mes" The Ministry of 
Healing p. 455 


"E uniko speransa pa e Laodiseanan ta un bista kla di nan posishon dilanti 
Dios, un konosementu di e naturalesa di nan enfermedat. Nan no ta ni friu 
ni kayente; nan ta okupá un posishon neutral i na e mes tempu ta engañá 
nan mes ku nan no tin mester di nada." 4 T 87 


"Kiko lo mi bisa pa spièrta e pueblo remanente di Dios? Mi a wòrdu 
mustra ku tin esenanan teribel dilanti nos; Satanas i su angelnan ta trese tur 
nan podernan pa karga riba e pueblo di Dios. E sabi ku si nan drumi un 
poko mas e tin sigur di nan pasobra nan destrukshon ta sigur." 1 T 263 


Pakiko e remanente no ta prepará pa duna e mensahe di e terser angel ku gran poder 
durante e ora lat di historia di e mundu? E siguiente sita ta revelá e strategia dje 
enemigu. 


E STRATEGIA DI SATANAS 


"Satanas lo prevení nan (e pueblo di Dios), si ta pusibel, di haña 
preparashon pa para den e dia ei. Lo e regla asuntunan di tal manera pa 
sera nan kamindanan, envolví nan den tesoronan mundano, laga nan hiba 
karganan pisa di kansansio, asina ku nan kurasonnan por ta sobrekargá ku 
kosnan di e bida i e dia di huisio bini riba nan meskos ku un ladron." The 
Great controversy pp. 625, 626 


"E podernan di satanas ta obrando pa tene mentenan for di realidat nan 
eterno. E enemigu a regla asuntunan pa benefisiá su propio propósitonan. 
Negoshi mundano, sport, e moda di awendia, esakinan ta okupá mente di 
hòmber i muhé." 9 T 43 


"Nos mester bira for di miles di tópikonan ku ta eksigí nos atenshon. Tin 
asuntunan ku ta tuma tempu i lanta pregunta, pero 


14 


ta kaba den nada. E interes mas haltu ta demanda tur e atenshon i 
energia ku hopi bes ta duna na kosnan komparativamente insignifikante... 
Nos mester sinti nos responsabilidat pa duna nos alma kuminda ku lo 
alimentá í stimulá bida spiritual." 8 T 316 


"Hende tin inklinashonnan natural pa sigui sugerenshanan di satanas i e no 
por resistí ku éksito un enemigu asina teribel a ménos Kristu, e Poderoso 
Konkistador, biba den dje, guiando su deseonan i dunando e forsa 

Satanas ta preparando su desepshonnan ku den su ultimo kampaña kontra 
e pueblo di Dios nan lo no por komprendé ku ta e. (2 Korintionan 11:14)" 
1 T 341 


"E enemigu vigilante aki ta riba nan kaminda kada momentu." The Great 
Controversy p. 508 


"Angelnan malbado ta riba nos kaminda kada momentu." 1 T 302 
RESISTI E STRATEGIANAN DI SATANAS 


"Mi ta bisa na tur, vigilá; pasobra komo un angel di lus satanas ta kana den 
kada asamblea di obreronan kristian, den kada iglesia tratando pa gana 
miembronan na su banda." 8 T 294 


"No tin nada ku satanas ta teme mas ku ora ku e pueblo di Dios habri e 
kaminda dor di kita kada opstákulo asina ku Sefior por basha Su Spiritu." 
COR 149 


"Un bataya konstante mester ta mantené kontra e egoismo i korupshon di 
e kurason humano Esnan ku lubidá Dios maske ta pa un ora òf un 
momentu, ta den un kaminda peligroso." 5 T 397 

"Ki ora ku un kristian no ta vigilá, e atversario poderoso aki ta hasi un 
atake diripiente i violento." 5 T 394 


Un terser parti di e angelnan di shelu a wòrdu gaña. Eva i Kain, nan 
primogenito, tur a wòrdu gafiá. Tur hende ménos ocho a wòrdu ganá na 
tempu di e diluvio. Hopi di e lidernan religioso den e tempu di Kristu a 
wòrdu gafiá, maske nan a mira e Yu di Dios hasi algun di Su milagernan di 


mas grandi. 


"Mi a wórdu mustra ku satanas no a pèrdè tempu i deskuidá tur e añanan 
for despues di su kaida pero e tabata siñando. E tabata perfekshoná su 
arte. Su plannan a bira mas stabil i nan ta wòrdu kubri mas mihó ku e paña 
religioso pa skonde nan deformidat. E poder di satanas pa tenta i gaña ta 
10 biaha mas grandi ku e tabata den e dianan di e apòstelnan. Su poder a 
krese i lo e sigui krese te ora e wòrdu kita for di dje. Su rabia i su odio ta 
bira mas i mas fuerte segun ku su tempu ta kabando. 


Dios sa kon satanas ta trahando i E ta manda Su angelnan pa kuida Su 
yunan i pa protehá nan for di e poder di satanas. Tin un bataya 
konstantemente entre e angelnan di Dios i e angelnan di diabel. E 
angelnan di Dios ta bistí ku e armadura kompletu, e paña di shelu i aunke 
nan ta rondoná pa enemigunan mortal, nan no tin miedu pasombra nan ta 
kumpli ku e mandato di nan Komandante stimá. Nan ta drenta den e 
lugánan suku pa reskatá e yunan di Dios for di e trampanan di satanas i e 
presensia di e angelnan di Dios ta pone ku e angelnan malu ta bek. I dor 
ku e angelnan malbado ta wòrdu derota nan ta maldishoná Dios bisando 
ku E ta inhustu i ta kontra e angelnan di Dios." 2SG 277 


Lo e engañá si ta posibel hasta e skohínan ( Mateo 24:24). 

"Dor di e oumento di e poder di e tentashonnan di satanas, e tempu den 
kual nos ta biba ta yen di peligernan pa e yunan di Dios." Counsels to 
Parents and Teachers p. 322 

"No importá kon haltu nos rango, nos mester vigilá i resa konstantemente. 
Nos mester ta kontrolá diariamente dor di e Spiritu di Dios òf nos ta 
kontrolá dor di satanas. 5 T 102 


E iglesia a hafia atvertensha tras di atvertensha. E debernan i peligernan pa 
e pueblo di Dios ya a wordu klaramente revela. Pero e kosnan di mundu ta 
hala demasiado duru. Kustumbernan, praktikanan i moda ku ta hala e alma 
for di Dios tin añanan ta gana tereno apesar di tur e atvertenshanan i e 
suplikanan dí e Spiritu Santu. Te ora ku nan mal kamindanan a bira bon 
den nan mes bista i ku e bos di Spiritu Santu no ta wòrdu tende mas. 
Ningun hende no por bisa kon leu lo e bai den pika ora e entrega su mes 
den e poder di e gafiadó. Satanas a drenta den Hudas Iskariot i a dirigié pa 
e traishoná Sefior. Satanas a guia Ananias i Safira pa gafia e Spiritu Santu. 


Esnan ku no ta kompletamente konsagrá na Dios por wòrdu guia pa hasi e 
obra di satanas miéntras ku nan ta gafia nan mes ku nan ta den servisio di 
Kristu." 5 T 103 

"Satanas ta tuma kontról di kada mente ku no ta desididamente bou di 
kontròl di e Spiritu di Dios." TM 79 


"Poko ta kere ku nan alma i kurason ku nos tin un fièrnu pa evitá i un 
shelu pa gana." The Desire of Ages p. 636 


Resa sin stop. 1 Tesalonisensenan 5:17 
"E orashon di fe kontinuo i sinsero lo trese lus na nos i forsa pa wanta e 
atakenan mas feros di satanas." The Suffering of Christ p. 8 


"Seriedat intenso mester tuma poseshon di nos awor." 9 T 44 

SPIERTANDO E PUEBLO DI DIOS 
Laga nos medita riba e Romentarionan divino riba e mensahe na e Laodiseanan. 


Lo bo skucha na e konseho di e Berdadero Testigu pa buska e oro purba 
den kandela, e bisti blanku i e ungwento di wowo? E oro ta fe i amor, e 
bisti blanku ta e hustisia di Kristu i e ungwento di wowo ta e distinshon 
spiritual ku lo kapasitá bo di mira e trikinan di Satanas i evitá nan, pa 
detektá pika i aboresé, pa mira bèrdat i obedesé." 5 T 233 


Pero hopi no ta apresiá e echu ku nan tin mester di e ungimentu selestial. 
E nòmber `bírgennan bobo' ta representá e karakter di esnan ku no tin e 
obra berdadero di kurason hasi dor di e Spiritu di Dios. E binida di Kristu 
no ta kambia e bírgennan bobo den esnan sabi E estado di e iglesia 


representá pa e bírgennan bobo ta mesun estado di Laodisea." RH 19-8- 
1890 


"E mensahe di Laodisea ta apliká na e pueblo di Dios ku ta profesá di kere 
e bèrdat presente. E parti di mas grandi ta profesornan tibio teniendo un 
nòmber pero nada di selo Nan no ta voluntario pa laga e ami muri." 4 T 
87 


"Mi a wòrdu mustra ku e testimonio na e Laodiseanan ta apliká na e 
pueblo di Dios na e tempu presente ..... E ta designa pa spièrta e pueblo 
di Dios, pa mustra nan desviamentu i pa hiba nan na repentimentu ku selo 
asina ku nan por ta faboresé ku e presensia di Hesus i nan por ta kualifiká 
pa e gritu di e terser angel." 1 T 186 

E SAKUDIMENTU 


E sitanan ku nos a pasa ei ta hasié kla, ku dor di duna oido na e mensahe 
di Laodisea e pueblo di Dios lo ta prepará pa proklamá e mensahe di e 
terser angel ku gran poder durante e Ultimo Yobida. Sin embargo 
Laodiseanan ku no realisá nan pobresa spiritual i no ta boluntario pa sigui 
e konseho di Kristu, e Berdadero Testigu, lo ta sagudí. 


Mi a puntra e nifikashon di e sagudimentu ku mi a mira i mi a wòrdu 
mustra ku lo e ta okashoná dor di e testimonio rekto hasi dor di e konseho 
di e Berdadero testigu na e Laodiseanan. Esaki lo tin su efekto riba 
kurason di esun ku ta risibi i lo gui'é pa eksaltá e stándarte i sigui prediká e 
bèrdat rekto. Algun lo no wanta e testimonio rekto aki. Nan lo lanta 
kontra dje i esaki ta loke ta kousa e sagudimentu entre Dios Su pueblo. 


"Mi a mira ku no a pone ni mitar atenshon na testimonio dje Berdadero 
Testigu. E testimonio solèm riba kual destino dje iglesia ta kologá tabata 
hafia poko balor òf ela wòrdu pone kompletamente un banda. E 
testimonio aki mester obra repentimentu profundo; tur ku risibié 
berdaderamente lo obedesé i wòrdu purifiká." Early Writings 270 


PONE ATENSHON NA E MENSAHE 


Si nos obedesé e ultimo mensahe aki na e remanente, nos lo no ta sagudi Ora e lei 
nashonal di djadumingu bini na vigor nos lo wanta e gran tèst, eksperiensha e Ultimo 
Yobida i aktua dunando e mensahe ku gran poder durante e gritu duru. E fiel 
remanente lo sigui e konseho di Kristu, e Berdadero Testi gu. Nan lo krusifiká e ami, 
ser transformá dor di Spiritu Santu, kalifiká pa e Ultimo Yobida i pa trasladashon. 


"Esnan ku pone nan mes bou di e kontról di Dios pa wòrdu guia i dirigí 
dor di dj'E lo hafia sa e pasonan konstante di eventonan apuntá dor di dj'E 
pa tuma luga. Inspira ku Spiritu di Esun ku a duna Su bida pa e bida di e 
mundu, nan lo no para mas sin poder 

mustrando loke nan no por hasi. Bistí ku e armadura di shelu nan lo bai 
guera, dispuesto pa hasi tur loke Dios ke sabiendo ku Su omnipotensia lo 
kumpli ku nan nesesidat." 7 T 14 

"Dios lo hasi e obra si nos dun'E e instrumèntnan." 9 T 107 


"Riba nos tin e responsabilidat pisa di spièrta e mundu di su kondenashon 
binidero. For di kada direkshon, for di serka i leu, ta bini yamadanan pa 
yudansa. Dios ta yama Su iglesia pa lanta i bisti su mes ku poder. 
Koronanan inmortal ta spera pa wòrdu gana, e reino di shelu por ser haña, 
e mundu peresiendo den ignoransha mester wòrdu lusa. 7 T 16 

Sigun e mensahe di e terser angel bira un gritu dutu, gran poder i gloria lo 
asistí su proklamashon. E karanan di e pueblo di Dios lo lombra ku e lus 
di shelu." 7 T 17 


Ki un oportunidat glorioso. Mira sigur ku huntu ku mi bo ta determiná pa obedesé e 
mensahe di Laodisea, laga e ami muri diariamente , permiti 


Spiritu Santu tin kontról kompletu di bo bida asina ku bo por ta prepará pronto pa e 
Ul/timo Yobida i aktua bo parti dunando e mensahe obligador durante e Gritu Duru. 


TIN NESESIDAT DI E JOBIDA TEMPRAN AWOR 


"Henter universo ta wak ku interes ineksplikabel esenanan di seramentu di 
e gran konflikto entre bon i malu. E pueblo di Dios ta aserkando e 
grensnan di e mundu eterno." Prophets and Kings p. 148 


E mensahe aki a kuminsá na tempu den kumplimentu ku profesia i lo e 
wòrdu kaba. Dios lo terminá e obra (Romanonan 9:28) ku bo i ku mi òf ku 
otronan si nos no ke. E Spiritu Santu ta duna servisio, no pa e trabou di 
nos skohementu, pero pa e trabou ku Dios ta yama nos pa hasi. 

Kristu a primintí e regalo di Spiritu Santu na Su iglesia i e promesa ta 
pertenesé na nos meskos ku na e promé disipelnan. Pero manera tur otro 
promesanan e tin un kondishon mara na dje. Tin hopinan ku ta kere i 
profesá ku nan por reklamá e promesanan di Señor dor ku nan ta papia 
tokante Kristu i Spiritu Santu, pero nan no ta haña ningun benefisio. Nan 
no a someté e alma pa wòrdu guia i kontrolá pa agensianan divino. Nos no 
por usa e Spiritu Santu. E Spiritu Santu mester usa nos. Dor di e Spiritu, 
Dios ta obra den Su pueblo `pa hasi loke ta agrad'E'(Filipensenan 2:13). 
Pero hopi no ta someté nan mes. Nan kier hasi nan mes boluntat. Ta 
p'esei nan no ta risibí e regalo di shelu. Solamente esnan ku spera ku 
humildat riba Sefior, ku ta spera riba Su guiansa i grasia, lo risibí e Spiritu. 
E poder di Dios ta warda pa nan pidi. E bendishon primintí aki, pidi ku fe, 
lo trese tur otro bendishon nan huntu ku n'e. E ta wòrdu duna konforme 
na e rikesanan di e grasia di Dios, i E ta kla pa dun'é pa kada alma 
konforme e kapasidat pa risibié. DA 672 


E PODER TRANSFORMADÓ DI E SPIRITU SANTU 


Si nos no ta boluntario pa laga e Spiritu Santu hasi Su boluntat den nos 
bida anto nos ta obrando den energia di e karni i no den poder di e Spiritu. 
I kiko lo ta e resultado? Aki tin e kontesta di Dios: 


"Sin e Spiritu i poder di Dios lo ta enbano pa nos traha pa presentá e 
bèrdat." 5 T 158 


E ultimo palabranan di Hesus promé ku El a subi na shelu mester zona 
konstantemente den nos orea. `Ma boso lo risibí poder ora Spiritu Santu 
bin riba boso, i boso lo ta Mi testigunan na Yerusalèm i na henter Judea i 
Samaria i te na e parti mas alehá di mundu.' Echonan 1:8 

"Kristu e gran Maestro tabatin un variedat grandi di temanan pa e skohe 
for di dje, pero esun ku Ela elaborá mas riba dje tabata e 

bashamentu di e Spiritu Santu. Ki kosnan grandi El a predisi pa e iglesia 
dor di e bashamentu aki. Tòg kual tema awe nos ta paga ménos atenshon 
na dje?" 1 Selected Messages p. 156 


"Hende mester di un poder pafó i mas aya di su mes pa restor'é segun e 
imágen di Dios i kapasit'é pa hasi e obra di Dios, pero esaki no ta hasi e 
agensia humano innesesario. Humanidat mester tene duru na poder 
divino. Kristu ta biba den e kurason dor di fe i dor di koperashon ku e 
Divino e poder di hende ta bira efisiente pa hasi bon. 


E ku a yama e piskadónan di Galilea ainda ta yama hende den Su servisio. 
IÍ E ta mes boluntario pa manifestá Su poder dor di nos meskos ku e 
promé disipelnan." The Desire of Ages p. 296, 297 


"Nos por ta prepará pa shelu solamente dor di e obra di e Spiritu Santu 
riba e kurason, pasombra nos mester tin e hustisia di Kristu komo nos 
kredensial si nos ke akseso na e Tata. Pa nos tin e hustisia di Kristu nos 
mester ta transformá diariamente dor di influensha dje Spiritu pa nos por 
ta partísipe dje naturalesa divino. Ta e obra di Spiritu Santu pa elevá e 
deseo, santifiká e kurason i pa enoblese e hende kompletu." 1 Selected 
Messages p. 374 

Satanas lo trata na stroba e bashamentu di e Spiritu Santu dor di introdusí un falsu. 


(Lesa CS 517) 


Pa hopi afianan nos a mira hopi pruebanan dje falsu. Siendo ku e ora ta asina lat, lo 
no tin mester di pruebanan abundante di esun real? E nesesidat mas grandi di mundu 
awe ta pa mira manifestashon dje poder transformadó di e Spiritu Santu den bida di 
esnan ku ta profesa di ta duna e último mensahe di spiértamentu. 


Pa añanan hopi a sinti e nesesidat aki. Aki tin un par di sitanan tuma for di un seri 
di lekturanan duna riba Evangelismo na 1952 dor di Willian Ward Ayer na un 
grupo grandi di studiantenan di teologia na Bob Jones University i skibi den un buki 
yama VLAM PA E ALTAR: 

Nos tin mester di un profeta. Nos tin mester di un Elias... P'esei nos ta puntra for di 
kuminsamentu: "Unda ta e Sefior di Elias?" ... 


Den e ora trágiko i solèm aki, e tempu di krísis di historia... e iglesia ta pasivo, 
sperando meskos ku un hòmber impotente na e awa di Betesda....E nesesidat dje 
iglesianan ta e Spiritu i poder di Elias. Nan mester someté nan mes na e Señor Dios di 
Elias te ora E yena nan ku e Spiritu i poder ei... Mi no ta eksagerá ora mi bisa ku e 
gran mayoria dje iglesia a faya miserablemente di guia e hendenan di nos komunidat na 
e bèrdat di Dios. 


Predikadornan mester zona e mandato; "Boso ta Mi testigunan" te ora ku e hendenan 


spièrta for di nan sono profundo i kuminsá pa gana esnan pèrdi 


Un hende a yega di bisa: "Awor e iglesia ta bou di kandela ora e mester ta na 
kandela" 


Den un karta personal fecha 1 Novèmber 1942, un vise presidente di e Konferensha 
General (awor drumi) a skibi: 


Mi ta kere ruman Wagner ku e uniko kos ku ta stroba kabamentu dje obra awor ta 
Jalta di konsagrashon profundo i un obra mas profundo di grasia den kurason di nos 
miembronan tur kaminda. Si nos obreronan i miembronan di iglesia tabata loke nan 
mester ta, e bashamentu kompletu dje Ultimo Yobida lo bin i e mensahe lo plama 
manera kandela di mondi. 


E falta di poder di Ultimo Yobida durante e ora lat aki mester humiá nos kurason i 
obligá nos pa sigui fiel e konseho di Kristu na e Loadiseanan asina ku nos por ta 
prepará rápidamente pa eksperiensha e `refreskamentu' i ta kla pa aktua nos parti 


dunando e mensahe ora lo e ta proklamá ku gran poder durante e `Gritu Duru'. 


Apesar di e kaida di fe i piedat, ainda tin siguidó nan berdadero di Kristu 
den e iglesia aki. Promé ku e Ultimo bishita di Dios Su huisio riba tera lo 
bai tin entre e pueblo di Dios un reavivamentu ku no a mira for di tempu 
di e apóstelnan. E Spiritu i e poder di Dios lo wòrdu basha ariba Su yunan. 

Na e tempu ei hopi lo separá for di e iglesianan kaminda e amor pa e 
mundu aki ta na lugá di e amor di Dios i pa Su palabra. Hopi, pastornan 1 e 
miembronan, lo aseptá e gran bèrdat ku Dios a bisa pa wòrdu proklamá na 
e tempu aki pa prepará e pueblo pa Dios Su segundo binida. E enemigu di 
e alma ta deseá pa stroba e trabou i promé ku e movementu aki kuminsá lo 
e trata na strob'é dor di bin ku un falsu. Den e iglesianan ku e tin bou di su 
poder di engaño, e lo aparentá ku ta Dios Su bendishon speshal ta 
bashando i lo parse ku tin un interes grandi den kosnan religioso. 


Multitutnan lo tin goso keriendo ku ta Dios Su trabou maravioso riba nan, 
ora ku ta trabou di un otro spiritu. 


Bou di un disfras religioso, satanas lo sigui ekstendé su influensha riba e 
mundu kristian.' The great Controversy p. 464 


UN NESESIDAT GRANDI DI E PODER DI E SPIRITU SANTU 


E siguiente sitanan for di Spiritu di Profesia ta revelá pakiko e Ultimo Yobida a 
tarda asina tantu i kiko nos mester hasi den preparashon pa duna e mensahe aki ku 
gran poder. 


"Mi a wòrdu mustra ku e pueblo di Dios tabata spera pa un kambio tuma 
lugá — pa un poder obligatorio poseé nan. Pero nan lo ta desapuntá, 
pasobra nan ta robes. Nan mester aktua, nan mester tuma e trabou nan 
mes i sinseramente roga na Dios pa un berdadero konosementu di nan 
mes. E esenanan ku ta pasando nos dilanti ta basta importante pa kousa 
nos pa spièrta i urgí e bèrdat na kurason na tur esnan ku lo skucha." 2 T 
261 


"Mi a wòrdu mustra ku si e pueblo di Dios no hasi esfuerso di nan parti 
pero spera pa e refreskamentu bini riba nan i kita tur nan malunan i koregí 
nan erornan, si nan dependé riba esei pa purifiká nan for di sushedat di 
karni í Spiritu i kapasitá nan pa tuma parti den e gritu duru dje terser angel, 
nan lo haña fayo." 2 T 619 

"Hopi a faya na gran midi pa risibí e promé yobida. Nan no a optené tur e 
benefishinan ku Dios a proveé pa nan di tal manera. Nan ta spera ku loke 
falta lo wòrdu proveé pa e ultimo yobida. Ora e abundansha mas riku di 
grasia ta duna nan tin intenshon pa habri kurason pa risibié. Nan ta 
hasiendo un fout teribel.... Si nos no progresá, si nos no pone nos mes den 
un aktitut pa risibí tantu e promé komo e ultimo yobida, nos lo pèrdè nos 
alma i e responsabilidat lo ta di nos mes." Testimonies to Ministers p. 507, 


508 
PREPARANDO PA RISIBI E YOBIDA LAT 


E Spiritu Santu den e promé yobida ta purifiká i transformá nos te ora nos vense i 
haña viktoria riba tur punto. Esaki ta e preparashon ku nos mester hasi promé ku nos 
ta kla pa risible ultimo yobida. 


"Awe bo mester entrega bo mes na Dios asina ku bo por kita e ami, kita e 
envidia, e yalursheit, e inklinashon pa hasi malu, e lucha, tur kos ku ta 
deshonra Dios. Awe bo mester purifiká bo vas pa e por ta kla pa risibí e 
serena for di shelu, kla pa e awa di ultimo yobida, pasobra e ultimo yobida 
lo bin i e bendishon di Dios lo yena kada alma ku ta purifiká di tur 
sushedat. Ta nos trabou awe di someté nos alma na Kristu pa nos por ta 
prepará pa e tempu di refreskamentu. Nos por ta prepará pa e boutismo di 
e Spiritu Santu." God's Amazing Grace" p. 205 


"Ta keda na nos pa remediá e defektonan di nos karakter, pa limpia e 
tèmpel di alma di kada shushedat. Anto e ultimo yobida lo kai riba nos 
meskos ku e promé yobida a kai riba e disipelnan riba e dia di 
Pentekostes." 5 T 214 


"Esnan ku sobresalí riba tur punto i wanta tur tèst i vense, sea kiko e preis 
ta i a obedesé e konseho dje Berdadero Testigu nan lo risibí e ultimo 
yobida, ku ta kapasitá nan pa traslado." 1 T 187 

PREPARASHON TA REKIRI TEMPU I UN ESFUERSO SERIO 


"Mi a mira ku hopi tabata neglishá e preparashon asina nesesario i tabata 
mirando na e tempu di `refreskamentu' i e `ultimo yobida' pa kapasitá nan 
pa para riba e dia di Sefior i pa biba den Su presensha. O, kuantu mi a mira 
para den tempu di tròbel sin kaminda di skonde. 


Nan a neglishá e preparashon nesesario; p'esei nan no por risibí e 
refreskamentu ku tur mester tin pa kapasitá nan pa biba den bista di un 
Dios santu. Esnan ku ninga di wòrdu transformá dor di e sifiansanan di e 
profetanan i faya di purifiká nan almanan den obedesé e bèrdat, ku ta 
dispuesto na kere ku nan kondishon ta mihó di loke e ta, lo yega na e 
kaimentu di plaganan i lo ripara e ora ei numa ku nan mester wòrdu 
transformá. Pero lo no tin tempu mas pa hasi esei i lo no tin Mediador 
mas pa bringa nan kaso dilanti di e Tata. Promé ku e tempu aki yega, ya a 
wòrdu deklará kaba: "Esun ku ta inhustu lag'é sigui hasi inhustisia, esun ku 
ta shushi lag'é keda shushi, esun ku ta hustu lag'é sigui hasi hustisia i esun 
ku ta santu lag'é keda santu." Mi a mira ku ningun por kompartí den e 
refreskamentu a ménos nan optené e viktoria riba kada difikultat, riba 
orguyo, egoismo, amor di mundu i riba kada palabra robes i akshon. Ta 
p'esei nos mester hala serka mas serka di Señor i buskando seriamente pa 
hasi preparashonnan nesesario ku ta permití nos para den e bataya riba e 
dia di Señor. Laga nos tur kòrda ku Dios ta santu i ku nada otro sino 
hendenan santu por para den Su presensia. " Early Writings p. 71 

"Mi tabata mustra ku testimonio dje Laodiseanan ta aplikabel na e tempu 
presente i e motibu ku e no a realisá un trabou mas grandi ta pa duresa di e 
kurason. Pero Dios a duna e mensahe tempu pa kumpli ku su trabou. E 
kurason mester wòrdu purifiká for di pika ku pa hopi tempu a sera Hesus 
afó. E tremendo mensahe mester hasi su trabou. Ora ela wòrdu presentá 
pa promé biaha ela hiba na un revishon profundo di e kurason. Pikanan a 
wòrdu konfesá i e hendenan di Dios tabata move tur kaminda. Kasi tur 
tabata kere 

ku e mensahe aki lo kaba den e gritu duru di e di tres angel. Pero ora nan 
no a mira e trabou poderoso realisá den un korto tempu, hopi a pèrdè e 
efekto di e mensahe. Mi a mira ku e mensahe aki lo no realisá su trabou 
den poko lunanan. E ta designá pa spièrta e pueblo di Dios, pa mustra nan 
desviamentu i pa hiba na repentimentu seloso, pa nan por ta faboresé ku e 
presensia di Hesus i pa ta kalifiká pa e gritu duru dje terser angel." 1 T 186 


YOBIDA TEMPRAN TA PREPARASHON PA YOBIDA LAT 


Esnan ku no laga e ami muri diariamente i laga e Spiritu Santu purifiká i transformá 
nan bida, lo no rekonosé ni komprendé e manifestashon dje Spiritu Santu den e ultimo 
yobida. Nan lo ta sagudí afó i nan lugá lo ta yena ku otronan teniendo e bèrdat i 
uniendo ku Dios Su pueblo ku ta warda e mandamentunan. 


"Nos por ta sigur ku ora e Spiritu Santu ta basha, esnan ku no a risibí i a 
apresiá e promé yobida lo no mira ni komprendé balor di e ultimo 
yobida." TM p. 399 

"Pero no mester tin negligensha dje grasia representá dor dje promé 
yobida. Solamente esnan ku ta bibando segun e lus ku nan tin, lo haña mas 
lus. A ménos ku diariamente nos ta avansá den ilustrashon di e virtutnan 
kristian aktivo, nos lo no rekonosé e manifestashon dje Spiritu Santu den e 
ultimo yobida. E por ta kayendo riba kurasonnan rònt di nos, pero nos lo 
no diserní ni risibié." TM p. 507 


"Esnan ku ta falta e Spiritu Santu no ta vigilantenan fiel riba muraya di 
Sion; pasobra nan ta siegu na e trabou ku mester ta hasi y no ta duna e 
trompet un sierto zonido." "E boutismo dje Spiritu Santu meskos ku riba 
dia di Pentekostes lo hiba na un revivamentu di religion berdadero y na e 
hasimentu di hopi trabounan maravioso. Agensianan Selestial lo bini 
meimei di nos y hende lo papia segun nan ta konmoví dor di Spiritu Santu 
di Dios. Pero si Señor mester obra riba hende manera Ela a hasi riba 

y despues di e dia di Pentekostes, hopi ku awor ta bisa ku nan ta kere e 
bèrdat lo sabi asina poko dje operashon di e Spiritu Santu ku nan lo grita, 
'Kuidou ku fanatismo, nan lo bisa di esnan ku ta yená ku e Spiritu Santu, e 


hendenan aki ku ta yena ku bifia nobo." 


E tempu no ta leu ora kada hende lo kier tin un relashon mas sera ku 
Kristu, un union mas sera ku Su Spiritu Santu manera nunka nan tabatin i 
lo tin si nan no ta dispuesto pa bandoná nan mes boluntat i kaminda i 
someté nan mes na e boluntat i kaminda di Dios. E pika di mas grandi di 
esnan ku ta profesá di ta kristian ta ku nan no ta habri nan kurason pa 
risibí e Spiritu Santu. Ora almanan ta deseá di tin Kristu i pa bira manera 
dj'E, esnan ku ta satisfecho ku nan bida sin Dios ta bisa: "Bai poko poko, 
no bai den ekstremo." Ora e angelnan di Dios bin meimei di nos i traha 
dor di agentenan humano, lo bai tin kombertimentu nan di bèrdat manera 
loke a sosodé dia di Pentekostes. 

Awor rumannan ta kuidadoso i no purba na krea un eksitashon humano. 
Miéntras ku nos mester ta kuidadoso pa no bai den eksitashon humano, 
nos no mester ta meimei di esnan tampoko ku ta lansa preguntanan i 
dudanan den e trabou di e Spiritu di Dios. Pasombra lo tin esnan ku lo 
hasi pregunta i krítika ora e Spiritu di Dios poderá di hòmber i muhernan, 
pasobra nan kurason no ta konmoví, pero ta friu i impreshonabel." Letter 
27, 1894 - Selected Messages Book 2 p. 57 


"E kantidat di e kompania (esnan ku promé a wòrdu mira ta yora i resa 
den agonia di Spiritu) aki a baha. Algun a wòrdu sagudí i laga na kaminda. 
Esnan deskuidá i indiferente ku no a uni ku esnan ku a duna viktoria i 
salbashon balor sufisiente pa roga i agonisá pe, no a hañ'é y nan a wòrdu 
laga atras den e skuridat y nan lugá yena inmediatamente dor di otronan na 
teniendo e bèrdat y drentando den e filanan." Early Writings p. 271 

PREPARANDO AWOR PA E ULTIMO YOBIDA 


"Ta awor nos mester laba nos bistínan di karakter y hasi nan blanku den 
sanger dje Lamchi. Ta awor nos mester vense orguyo, pashon y flohera 
spiritual. Ta awor nos mester spièrta y hasi esfuerso pa un karakter 


simétriko. 


'Awe si bo tende Su bos no hasi boso kurason duro'. Nos ta den un 
posishon trankil di warda i wak pa Sefior Su aparishon. E mundu ta den 
skuridat. 'Pero boso, rumannan, Pablo a bisa, no ta den skuridat pa e dia ei 
bini riba boso manera un ladron' (1 Tesalonisensenan 5:4) 

Kiko boso ta hasi rumannan, den e gran obra di preparashon? Esnan ku ta 
uni ku mundu ta hafiando e fasun di e mundu y ta preparando pa e marka 
dje bestia. Esnan ku no ta konfia den nan mes, ku ta humiando nan mes 
dilanti di Dios y purifikando nan alma dor di obedesé bèrdat, esaki nan ta 
risibiendo e fasun selestial y preparando pa e seyo di Dios den nan frenta. 
Ora e dekreto sali y e marka impreshoná nan, nan karakter lo keda puru y 
sin mancha pa eternidat." 5 Testimonies p. 215, 216 

"Nos no ta seif ningun momentu a ménos ku nos ta wòrdu guia í kontrolá 
pa e Spiritu Santu." Our high Calling p.187 


E ora ta lat. Nos no mester tarda mas. Israel a pasa 40 aña ta dual den desierto ora 
ku e por a bai na e tera priminti den dos siman. Ora e puebel di Dios ta prepará pa e 
Ultimo Y obida, e obra di Dios lo terminá den korto tempu. 


"No tin ningun impulso di nos naturalesa, ningun fakultat di mente òf 
inklinashon dje kurason ku no mester ta momentu tras momentu bou di 
kontról di Spiritu di Dios." Patriarchs and Prophets p. 421 

"Nos tin mester di e rosea di e bida divino riba nos. Nos mester ta 
kanalnan dor di kual Sefior por manda lus i grasia na e mundu. Hendenan 
ku a bai for di Hesus mester wòrdu reklamá bek. Nos mester pone pika un 
banda dor di konfeshon i arepentimentu 

humilde di e orguyo di nos kurason dilanti Señor. Diluvionan di poder 
spiritual lo ta basha riba esnan ku ta prepará pa risibié." 8 T 46 


Nos mester resa ku mesun fervor pa e dramamentu di e Spiritu Santu 
manera e disipelnan a hasi dia di Pentekostes. 


Si nan tabatin mester di dje e tempu ei, nos tin mas mester di dje. Skuridat 
moral manera un pafia di morto ta tapa e mundu. Tur tipo di doktrinanan 
falsu, siñansanan straño, mentiranan satániko ta desviá e mente di hende. 


Sin e Spiritu i e poder di Dios ta pòrnada nos ta traha pa presentá e bèrdat. 
Ibid, vol.5 p. 158 


E nesesidat di mas grandi ta un ungimentu diario di e Spiritu Santu pa prepará nos 
pa e Ultimo Y obida. 


E MENTE DI KRISTU 


"Pa por tin e mes sintimentu aki den boso ku tabatin den Kristu Hesus 
tambe." Filipensenan 2:5 
Tradukshon di Phillips ta bisa: "Laga Kristu mes ser boso ehèmpel enkuanto loke 


boso aktitut mester ta. " 


"Kristu ta nos patronchi, ehèmpel perfekto y santu ku a wòrdu duna na 
nos pa sigui." That I May Know Him p. 265 


"Mundu tin mester awe loke e tabatin mester di dje mil nuebe shen afia 
pasa, un revelashon di Kristu." The Ministry of Healing p. 143 


"Pa ta un kristian ta mas ku meramente tuma e nòmber di Kristu pero e ta 
pa bo tin e sintimentu di Kristu pa someté na e boluntat di Dios den tur 
kos." That I May Know Him p. 174 


Dr. Elton Trueblood, un edukador konosí a bisa: "Nos to buska e salida 

dje berdadero iglesia, e Rompañerismo di almanan amoroso demostrando e sintimentu di 
Kristu." 


E TA NOS EHEMPEL 


E siguiente sita ta demostrá kon dependiente riba Su Tata, Kristu tabata. E ta nos 
ehèmpel. 


"Asina Kristu den Su humanidat tabata dependé di poder divino. 'Di mi 
mes mi no por hasi nada,' Ela a deklará." The Desire of Ages p. 674, 675 


"Ora Hesus tabata spièrta pa enfrentá e tormenta, E tabatin pas perfekto. 
No tabatin ningun rasgo di miedu den palabra òf mirada, pasobra no 
tabatin miedu den Su kurason. Pero E no a sosegá den e posishon di 
poder divino. No tabata komo maestro di tera y laman ku El a reposa den 
kietut. E poder ei El a pone un banda y Ela a bisa,'Ami no por hasi nada di 
mi mes' (Juan 5:30). E tabata konfia den poder dje Tata. Tabata den fe, fe 
den e amor y kuido di Dios, ku Hesus a sosegá y e poder dje Palabra ku a 
kalma e tempestat tabata e poder di Dios." The Desire of Ages p. 336 
Hesus a bisa, "E Tata ku ta biba den Mi, E ta hasi e obranan" (Juan 14:10) 


Y Hesus ta bisa na nos, "Sin Mi nada boso por hasi" (Juan 15:5) 


"Tur nos bon obranan ta dependé di un poder pafó di nos mes." Christ 
Object Lessons p. 160 

SIGI E EHEMPEL DI HESUS 


Ora nos ta den e estado di Laodicea nos no ta realisá nos nesesidat. Nos ta pensa ku 
nos no tin 'mester di nada'. Pero e gran peliger di hende ta den gatia su mes... " (MC 


361) 


E peliger di mas grandi pa hende ta di gafia nan mes dor di kere ku nan 
mes por. I nan ta separá for di Dios, e fuente di nan forsa. Nos 
tendenshanan natural, si nan no wòrdu koregí pa e Spiritu Santu di Dios, 
tin e simia di morto moral. A ménos ku nos tin un konekshon vital ku 
Dios, nos no por resistí e efektonan malbado di deseonan pa halsa bo mes, 
pa stima bo mes i na tentashon i pika. The Ministry of Healing p. 455 


"Pasobra si un hende pensa ku e ta algu, siendo ku e no ta nada, e ta gaña 
su mes" (Galationan 6:3). 


"Ora hende mira nan inkapasidat, nan ta prepará pa ta bistí ku e hustisia di 
Kristu." COR 124 

"E Yu di Dios tabata someté na boluntat dje Tata y tabata dependé riba Su 
poder. Kristu tabata asina bashí di kosnan pa Su mes ku E no a hasi 
plannan pa Su mes. E tabata aseptá Dios Su plannan p'E y dia tras dia e 
Tata tabata revelá Su plannan. Asina nos mester dependé riba Dios asina 
ku nos bida por ta e simpel obra di Su boluntat." The Desire of Ages p. 
208. Kristu tabata asina someté na e boluntat di Dios ku e Tata so ta 
aparesé den Su bida. Ibid p. 389 


E bida di Kristu a mustra kiko humanidat por hasi ora nan ta partisipá di e 
naturalesa divino. Tur loke Hesus a haña for di Dios nos tambe por haña. 
Christ Object Lessons pag. 149 "E bida ku Kristu a biba den e mundu aki, 
hòmber y muhé por bib'é, dor di Su poder y bou di Su instrukshon. Den 
nan konflikto ku Satanas, nan por tin tur e yudansa ku E tabatin. Nan por 
ta mas ku vensedó dor di Esun ku a stima nan y a duna Su mes pa nan." 9 
Testimonies p. 22 

"E entrega di e ami ta e supstansia di e sifiansa di Hesus." The Desire of 
Ages p. 523 


"Hesus no a revelá ningun kualidat y no a eksperiensha ningun poder ku 
hende lo no por tin dor di fe den dj'E." The Desire of Ages p. 664 

Ki ora ku hende skohe nan mes kaminda nan ta pone nan mes den 
kontroversia ku Dios. 


Nan lo no tin lugá na shelu." Thought from the Mount of Blessing p. 52 


Hesus a bisa, "Pasombra mi a baha for di shelu no pa hasi mi mes boluntat 


ma pa hasi boluntat di Esun ku a manda mi' (Juan 6:38). 


Y El a bisa tambe, "Semper Mi ta hasi loke E ta gusta." (Juan 8:29) E 
apòstel Pablo a sigui e ehèmpel di Kristu. El a bisa,"Mi a wòrdu krusifiká 
ku Kristu; y sin embargo mi ta biba; ma no mi mes mas, ma Kristu ta 
Esun ku ta biba den mi" (Galationan 2:20). 

Y e ta duna nos e siguiente konseho, " Si bo ta kome anto, si bo ta bebe òf 
kiko bo ta hasi, hasi tur na honor i gloria di Dios" (1 Korintionan 10:31) 


Dios ta trata pa kontrolá e kurpa dor dje mente. Satanas ta trata pa 
kontrolá e mente dor dje kurpa. 


Pa nos por ta kla pa wòrdu transformá e pueblo di Dios mester konosé 
nan mes. Nan mester sa ku apesar di nan kurpa fisiko, nan por ta kapas pa 
bisa manera e salmista a bisa den Salmo 139:14: "Mi ta alabá Bo, pasobra 
mi ta traha na un manera temerosamente maravioso. 

E kurpa mester ta sirbidó dje mente y no e mente sirbidó dje kurpa. 1 T 
487. 


"Tur mester kuida e sentidonan, si no satanas lo haña viktoria riba nan; 
pasobra esakinan ta e avenida na e alma" 3 T 507. "E sentido 

di hopi ta bira dof dor di indulgensia di apetit y dor di familiaridat ku 
pika"3 T 476. 


"Nos Redentor a wanta e poder di Satanas riba e gran tentashon aki: 
(indulgensia di apetit) ku ta pone alma di hende na peliger. 


Si un hende por vense e tentashon aki, lo e por vense riba kada un otro 
punto." The Suffering of Christ p. 12 


KRISTU TABATA RISIBI BAUTISMO DI SPIRITU SANTU TUR 
DIA 


"Kristu tabata risibí kontinuamente for dje Tata pa E por a komuniká ku 
nos. "I e palabra ku boso ta tende no ta di Mi, ma di e Tata ku a manda 
Mi. Juan 14:24. "Meskos ku e Yu di Hende no a bin pa wòrdu sirbí, ma pa 
sirbi." No pa Su mes, pero pa otronan, E tabata biba siña y resa. Despues 
di pasa oranan ku Su Tata, E tabata sali mainta tras mainta pa trese e lus di 
shelu na hende. Diariamente E tabata risibí un boutismo di nobo dje 
Spiritu Santu." Christ Object Lessons, p. 139 


"Humanidat di Kristu tabata uni ku divinidat; E tabata kapasitá pa e 
konflikto dor di e Spiritu Santu ku tabata biba den dj'E. Y Ela bini pa hasi 
nos partidario dje naturalesa divino." The Desire of Ages p. 123 


Si HesuKristu e Yu di Dios tabatin mester di un boutismo di Spiritu Santu 
nobo kada dia, kiko ta di abo y ami? Siendo ku Kristu ta nos ehèmpel den 
tur kos, nos mester eksperiensha e bibamentu paden dje Spiritu Santu 


diariamente asina ku nos por ta kapasitá pa e konflikto. 


"Pa Hesus ku a hasi Su mes bashí pa salbashon di humanidat pèrdí, Spiritu 
Santu tabata duna sin midi. Asina lo E ta duna na kada siguidó di Kristu 
ora hinter e kurason ta someté pa E por biba aden." Thought from the 
Mount of Blessing p. 21 


34 


"Nos mester mira na Kristu; nos mester resistí meskos ku E a resistí; nos 
mester resa meskos ku E a resa; nos mester agonisá meskos ku E a 
agonisá; pa nos por konkista meskos ku E a konkista." That I may know 
Him p. 34 


E Spiritu Santu mester wòrdu parti konstantemente na hende, sino e 
hende no tin e disposishon pa lucha kontra e podernan di skuridat. Ibid p. 
16 


KIKO E SPIRITU SANTU LO HASI PA NOS? 


"Pa pika, unda parti ku e ta haña, 'nos Dios ta un kandela ku ta destruî' 
(Hebreonan 12:29) 


Den tur ku someté na Su poder, e Spiritu di Dios lo destruí pika. Pero si 
hende sigui tene na pika, nan ta wòrdu identifiká ku n'e. Anto e gloria di 
Dios ku ta destruí pika, mester destruí nan." The Desire of Ages p. 107 


"Ora e Spiritu di Dios tuma poseshon dje kurason, E ta transformá e bida. 
Pensamentunan pekaminoso ta buta un banda, echonan malu ta renunsia; 
amor, humildat y pas ta tuma lugá di tristesa y e kara ta reflehá e lus di 
shelu. Ningun ta mira e man ku ta kita e karga òf ta mira e lus ku ta baha 
dje korte ariba. E bendishon ta bini ora dor di fe e alma someté su mes na 
Dios. Anto e poder ei ku ningun wowo humano por mira, ta krea un ser 
nobo den imágen di Dios." The Desire of Ages p. 173 


"Solamente dor dje obra di Spiritu Santu riba e kurason nos por ta kapasitá 
pa shelu. Nos mester tin e hustisia di Kristu si nos kier haña akseso na e 
Tata. I pa nos haña e hustisia di Kristu, nos mester ta transformá 
diariamente dor di influensha dje Spiritu." 1 Selected Messages p. 374 


"E Spiritu ta konformá e alma renobá n'e modelo di Kristu Hesus." RH 25 
Aug. 1896 

"Nos uniko siguridat kontra kaimentu den pika ta pa keda kontinuamente 
bou dje influensha formador di e Spiritu Santu." CH p. 594 


"Si un hende ta boluntario pa wòrdu formá, lo tin un santifikashon di 
hinter e ser. E Spiritu lo tuma e kosnan di Dios y marka nan riba e alma." 
The Acts of the Apostles p. 53 


"Meskos ku waks ta tuma impreshon di e seyo, asina e alma mester tuma 
impreshon di e Spiritu di Dios y retené e imágen di Kristu." 1 Selected 
Messages p. 337 


E AMOR DI DIOS 


"E amor di Dios ta wòrdu plama den nos kurason dor di e Spiritu Santu 


ku ta duna na nos." Romanonan 5:5 


"Miéntras bo no risibí e Spiritu Santu bo no por tin e amor di Dios den e 
alma." Review & Herald 9-27-1892 


"E bibamentu paden dje Spiritu Santu lo wòrdu demostrá dor di e 
ekspreshon di amor selestial." Christ Object Lessons p. 419 


Kiko tabata e midi di amor di Kristu? Miéntras E tabata wòrdu klaba na krus, El a 
resa pa Su asesinonan, "Tata, pordoná nan, pasobra nan no sa loke nan ta hasi. " 
Ai, ki amor, ki amor maravioso." "Pa por tin e mes sintimentu aki den boso, ku 

tabatin den Kristu Hesus tambe." Ora nos ta stima manera Kristu a stima, Spiritu 


Santu lo usa nos pa yena e nesesidat mas grandi di mundu. 


"No tin nada ku mundu tin mester asina tantu manera manifestashon di 
amor di e Salbador dor di humanidat." Christ Object Lessons p. 419 


"Dor di implantá den nan kurason e prinsipionan di Su Palabra, 
Spiritu Santu ta desaroyá e atributonan di Dios den hende. E lus di 

Su gloria, Su karakter, mester lombra den Su siguidónan." Christ Object 
Lessons p. 414 


"E ultimo rayonan di lus di miserikórdia, e ultimo mensahe di miserikórdia 
duna na mundu, ta un revelashon di Su karakter di amor." "E yunan di 
Dios mester manifestá Su gloria." Christ Object Lessons p. 415, 416 

"Dios tin un iglesia riba mundu ku lo lanta bek e Lei ku a wòrdu tira abou i 
presentá na e mundu e Lamchi di Dios ku ta kita pika di mundu. E iglesia 
ta un depósito di e rikesanan di e grasia di Dios i dor di e iglesia 
eventualmente lo wòrdu manifestá e ekshibishon final y kompletu di e 
amor di Dios na mundu ku mester wòrdu enlusa ku Su gloria." 
Testimonies to Ministers p. 50 

Ki un responsabilidat. Ki un desafio. Ki un privilegio. Dor di e poder poderoso dje 
Spiritu Santu nos mester revelá e karakter di amor di Dios y manifestá Su gloria. E 
uniko manera pa kumpli ku esaki ta pa laga e ami muri diariamente y eksperiensha 
diariamente un boutismo di Spiritu Santu. Ora nos someté kompletamente na Su 
poder, e Spiritu Santu lo destruí pika den nos; purifiká, refiná y transformá nos te ku 
e kara ta reflehá e lus di shelu. Spiritu Santu ta krea un ser nobo den imágen di Dios. 
E amor di Dios lo wòrdu revelá. Anto nos lo ta prepará pa e Ultimo Y obida y e Gritu 
Duru. 


"Despues di bahada di Spiritu Santu, e disipelnan tabata asina yena ku 
amor p'E y pa esnan kual El a muri, ku kurasonnan tabata dirti dor di e 
palabranan ku nan tabata papia y orashonnan ku nan a ofresé. Nan tabata 
papia ku poder dje Spiritu; y bou di influensha di e poder ei miles tabata 
kombertí." The Acts of the Apostles p. 22 


E parabola di e trahadonan den e kunuku di wendruif ta un spièrtamentu 
na tur trahadónan, ku kon largu nan sirbishi ta, ku kuantu ku nan a traha, 
ku sin amor pa bo rumannan, sin humildat dilanti Dios, nan no ta nada. 
No tin religion den koroná bo mes. Esun ku ta gloria su mes lo hañ'é pafó 
di e grasia lokual ta hasi bo efisiente den e trabou di Kristu. 

E ta mira kuantu di e Spiritu di Kristu nos ta ke, kuantu nos trabou ta 
parse esun di Kristu. Pa E ta mas importante e amor i fieldat ku nos ta hasi 
e trabou ku e kantidat di trabou ku nos ta hasi. 


Sin amor pa nan rumannan, sin humildat dilanti Dios, nos ta nada. 


Solamente ora egoismo muri, ora lucha pa supremasia wòrdu kita, ora 
gratitut yena e kurason, i amor hasi e bida fragante, ta solamente e ora ei 
Kristu bibando den e alma nos ta wòrdu rekonosé komo obreronan di 
Dios." Christ Object Lessons p. 402 


"Amor pa Kristu, amor pa nos rumannan, lo duna testimonio na mundu 
ku nos tabata huntu ku Kristu i a siña di dj'E. Anto e mensahe di e terser 
angel lo bira un gritu dutu y hinter mundu lo wòrdu lusa ku e gloria di 
Dios. " 6 Testimonies p. 401 


"Kada obrero mester hasi su petishon na Dios pa un boutismo diario di e 
Spiritu Santu." The Acts of the Apostles p. 50 


"Mi rumannan resa i suplika pa e Spiritu Santu" 8 Testimonies p. 23 


Lo nos no siguí ehèmpel di Hesus dor di paga e preis kompletu di risibí un boutismo 
diario dje Spiritu Santu? Laga e sintimentu aki ta den boso ku tabatin den Kristu 
Hesus tambe. 


II. ENOK I JUAN BAUTISTA 
KONOSIENDO DIOS 


"Un intensidat tal manera nunka ántes ta tumando poseshon di e mundu. 
Den goso, den ganamentu di plaka, den e kòntèst pa poder, den e lucha pa 
eksistensia, tin un forsa teribel ku ta okupá e kurpa, e mente i e alma. 
Meimei di e apuro loko aki Dios ta 

papiando. E ta invita nos pa bin pa nos tin komunion ku n'E. "Sea ketu, i 
sabi ku Ami ta Dios."Salmo 46:10 Education p. 260 


Kiko ta e mensahe vital aki ku Dios ta deseá pa komuniká na hende? 
Skucha Su bos den Jeremias 9:23,24: Asina Sefior ta bisa: "No laga un 
hende sabi gaba di su sabiduria, i no laga e hende poderoso gaba di su 
poder; no laga un hende riku gaba di su rikesa, ma laga esun ku ta gaba, 
gaba den esaki, ku e ta komprondé i konosé Mi, ku Ami ta Señor, kende ta 
mustra miserikórdia, huisio i hustisia riba tera; pasobra Mi tin delisia den e 
kosnan aki, Señor ta deklará. 

Hesus ta papia na nos bisando: i esaki ta bida eterno, ku nan por konosé 
Bo, e uniko Dios berdadero i Hesukristu kende Bo a manda. Juan 17:3 


"E konosementu di Dios i di Hesukristu ekspresá den nos karakter ta e 
grado di mas haltu ku tur loke nos por apresiá riba tera i den shelu. Ta e 
edukashon di mas haltu. Ta e yabi ku ta habri portanan dje suidat selestial. 
Ta Dios Su propósito pa nos tur ku ta kere den Kristu tin e konosementu 
aki. " The Ministry of Healing p. 457 

"Ora nos konosé Dios manera ta nos privilegio pa konos'E, nos bida lo ta 
un bida di obedensha kontinuo." The Desire of Ages p. 668 

"E konosementu eksperimental di Dios í di Hesus kende Ela manda ta 
transformá hende den imágen di Dios." Christ Object Lessons p. 114 


"E konosementu di Dios ku ta obra transformashon di karakter ta nos 
nesesidat mas grandi. Si nos kumpli Su boluntat, lo mester tin un 
revelashon di Dios den nos bida ku lo korespondé ku sifiansa di Su 
Palabra. E eksperiensha di Enok i Juan Bautista ta representá loke di nos 
mester ta. Hopi mas di loke nos ta hasi, nos mester studia bida di e 
hòmbernan aki, esun ku tabata trasladá pa shelu sin mira morto y esun ku 
tabata yama promé ku e promé binida di Kristu pa prepará e kaminda di 
Señor." 8 T 329 

ENOK SU EHEMPEL 


"Y Enok a kana ku Dios i e no tabata mas; pasobra Dios a tum'é." Genesis 
5:24 


"Pa medio di fe Enok a wòrdu trasladá pa e no mira morto; .... Pasobra 
promé ku ela wòrdu trasladá e tabatin e testimonio aki ku ela agradá Dios." 
Hebreonan 11:5 

"E infinito amor di Dios dor di Kristu a bira tema di su meditashon di dia 
y anochi. Ku tur e fervor di su alma el a trata di revelá e amor ei na e 
hendenan meimei di kende e tabata biba." 8 T 329 

Dios a revelá Su amor dor di Enok promé mundu tabata destrui dor di awa y awor E 
ta deseá di revelá Su amor dor di Su pueblo promé ku mundu ta destrui dor di 
kandela. Un manifestashon di amor di Dios ta e nesesidat mas grandi di mundu awe. 


"E kanamentu di Enok ku Dios no tabata den trans òf vishon pero den tur 
e debernan di bida di kada dia. E no a bira un hermit serando su mes 
kompletamente for di mundu pasobra e tabatin un trabou di hasi pa Dios 
den e mundu." Patriarchs and Prophets p. 85 

"E poder di Dios ku tabata obra ku Su sirbidó tabata ser sinti pa esnan ku 
tende. Algun a duna oido na e atvertensha i a renunsia na nan pikanan, 
pero e multitutnan a hasi chèrchi di e mensahe solèm. 


E sirbidónan di Dios mester hiba mesun mensahe na e mundu den e 
ultimo dianan i nan tambe lo wòrdu risibí ku inkredulidat i chèrchi. 
Manera añanan i añanan tabata pasa, mas i mas grandi e kulpabilidat di 
hende a bira i mas i mas skur e nubianan rondó di e huisio divino ta bira. 
Pero Enok, e testigu di fe, a sigui riba su kaminda ta atvertí, ta roga, ta 
siña, bringando pa kita e kulpabilidat for di hende i pa wanta e kadenanan 
di vengansa. 

E hendenan di e generashon ei tabata hasi chèrchi di dje pasombra e no 
tabata kore tras di oro i plata òf tras di poseshon. Pero e 


40 


kurason di Enok tabata riba tesoronan eterno. Su bista tabata riba e suidat 
selestial. E la mira e Rei di gloria meimei di Sion. Mas grandi e inikidat ta, 
mas ta su deseo pa e kas di Dios. Miéntras riba tera ainda e tabata biba pa 
medio di fe den e reino di lus." 8 T 330, 331 

"Su kurason tabata den harmonia ku e boluntat di Dios pasobra dos hende 
ta kana huntu, sin ku nan a bai di akuèrdo ku otro? 


Amos 3:3... Enok tabata un hòmber di un mente fuerte i kultivá, i 
konosementu ekstensivo; e tabata wòrdu honra ku revelashonnan speshal 
di Dios; tòg siendo den konstante komunion ku shelu, ku un sintimentu di 
e grandesa divino i perfekshon semper su dilanti e tabata un di mas 
humilde entre hende. Mas serka e konekshon ku Dios, mas profundo 
tabata e sintimentu di su mes debilidat i imperfekshon." Patriarchs and 
Prophets p. 85 


Komunion konstante ku Dios a trese gran midi di poder divino na Enok y a yena su 
alma ku humildat. Tabata D.L. Moody ku a bisa: "Kuminsamentu di grandesa ta pa 
bira chikitu, kresementu di grandesa ta pa bira ménos y e perfekshon di grandesa ta pa 


bira nada." 


Elena White a skibi: "E uniko grandesa ta e grandesa di humildat." Desire 
of Ages p. 650 


"Asina el a spera dilanti di Señor buskando konosementu mas kla di Su 
boluntat asina ku e por kumpli ku n'e. Pa e orashon tabata manera rosea di 
e alma. E tabata biba den e atmósfera di shelu." ." Patriarchs and Prophets 
p. 85 


"Den un tal komunion ku Dios, Enok a reflehá mas i mas e imágen divino. 
Su kara tabata radiante ku un lus sagrado, hasta e lus ku tabata lombra den 
kara di Hesus. 

Segun el a sali for di e komunion divino hasta esnan impio tabata mira 
asombrá e impreshon di shelu riba su kara." ." Patriarchs and Prophets p. 
87 


HASIENDO ENOK SU EKSPERIENSHA BIRA ESUN DI NOS 


E konosementu di Dios ku ta transformá nos karakter mester ta nos 
nesesidat mas grandi. Si nos kumpli ku Su propósito, mester tin un 
revelashon di Dios den nos bida nan ku ta di akuerdo ku e sifiansanan di 
Su palabra. "E eksperiensha di Enok i Juan Boutista ta representa loke 
esun di nos mester ta. Hopi mas di loke nos ta hasiendo awor, nos mester 
studia e bida di e hòmbernan aki — esun ku a wòrdu hiba shelu sin mira 
morto i esun ku a wòrdu yama pa prepará e kaminda di Sefior promé ku e 
binida di Kristu i pa hasi e kaminda stret. " 8 T 329 


Si nos krusifiká e ami diariamente, someté nos mes na Dios pa servisio sin tene nada 
atras, resa konstantemente pa un ungimentu diario dje Spiritu Santu, nos kara lo bira 
radiante ku un lus santu y otronan lo mira e impreshon di shelu riba nos kara. E 
programa aki lo yena nos gran nesesidat y Spiritu Santu lo usa nos komo 
instrumèntnan pa enkontra e gran nesesidat di e mundu. Anto e obra di Dios lo 


terminá den un korto tempu. 


Nos lo no bisa konhuntamente, "Dor di e grasia di Dios y e poder di e Spiritu Santu, 
e eksperiensha di Enok ta representá loke esun di nos mester ta te ora nos ta lusa ku 
binida di e Yu di Hende? 


"E karakter piadoso di e profeta aki ta representá e estado di santidat ku 
mester wòrdu alkansá dor di esnan ku lo ta 'redimí for di mundu' 
(Revelashon 14:3) na Hesus Su di dos binida. Den e tempu ei manera 
tabata promé ku diluvio inikidat lo prevalesé. Siguiendo e impulso di nan 


kurason korumpí i e sifiansanan di nan 

filosofianan falsu, hende lo rebeldia kontra e outoridat di shelu. Pero 
meskos ku Enok, e pueblo di Dios lo buska puresa di kurason y 
konformidat na Su boluntat te ora ku nan reflehá e semehansa di Kristu. 
Meskos ku Enok nan lo spièrta mundu di e segundo binida di Sefior i di e 
huisio ku ta bin riba pika, i dor di nan kombersashon i ehèmpel santu nan 
lo kondena pika den e pekador. Meskos ku Enok tabata trasladá pa shelu 
promé ku mundu tabata destruí pa awa, asina e hustunan bibu lo ta 
trasladá for di tera promé ku su destrukshon dor di kandela." Patriarchs 


and Prophets pp. 88,89 


"Pa treshen aña Enok tabata buska puresa di kurason, asina ku e por ta 
den harmonia ku shelu. Pa tres siglo ela kana ku Dios. Dia tras dia e tabata 
anhelá pa un union mas serka; mas i mas serka e komunion a krese te ku 
Dios a tum'é serka dj'E. E tabata para na grens di e mundu eterno, 
solamente un paso entre e i e tera bendishoná; awor e portanan a habri, e 
kanamentu ku Dios, persistente i kontinuo riba mundu a sigui te ela pasa 
dor di e portanan dje suidat santu, e promé hende pa drenta ei." 


"Pa medio di fe Enok a wòrdu tuma, sin ku el a mira morto... pasobra 
promé ku el a wòrdu tuma, el a haña testimonio ku e tabata agradabel 
dilanti Dios." Hebreonan 11:5 


"Na un tal komunion Dios ta yamando nos. Meskos ku esun di Enok, 
mester ta e santidat di karakter di esnan ku lo ta redimí for di hende na e 
segundo binida di Señor." 8 Testimonies p. 331 "Nos gran nesesidat awe 
ta pa hendenan ku ta batisá ku e Spiritu Santu di Dios, hendenan ku ta 
kana ku Dios meskos ku Enok a kana." 5 Testimonies p. 555 


"Si tin un tempu ku e pueblo tabatin nesesidat di kana dilanti Dios manera 
Enok a hasi, ta e Adventistanan di Shete Dia mester hasié awor. 
Mustrando nan sinseridat dor di palabranan puru, limpi, yen di simpatia, 
ternura i amor. " 7 T 155 

JUAN BAUTISTA 
"E eksperiensha di Enok i Juan Bautista ta representa loke esun di nos 
mester ta." 8 T 329 


"E (Juan) tabata un lus sende ku tabata lusa." Juan 5:35 


"Dios a yama e yu di Zakarias pa hasi un gran trabou." The Desire of Ages 
p. 100 

"Un mensahero asina mester ta santu, E mester ta un tèmpel pa e Spiritu 
di Dios biba paden." The Desire of Ages p. 100 

"Pa por duna un tal mensahe manera Juan a duna, nos mester tin un 
eksperiensha spiritual manera e tabatin. Nos mester mira Dios i mirando 
na dj'E pèrdè bista di e ami." 8 T 333 


"Juan Bautista tabata wordu siña dor di Dios den su dianan den desierto. 
El a studia e revelashonnan di Dios den naturalesa. Bou di guia di e Spiritu 
Divino, el a studia e ròlnan di e profetanan. Di dia i anochi, Kristu tabata 
su estudio, su meditashon, te ku mente, kurason i alma tabata yena ku e 


vishon glorioso." 


"E tabata mira e Rei den Su bunitesa i tabata pèrdè e ami for di bista. El a 
mira e mahestat di santidat i tabata sa ku e mes tabata inefisiente 1 indigno. 
Tabata e mensahe di Dios ku e mester a deklará. Tabata Dios Su poder i 
hustisia ku e mester a para pe. E tabata kla pa sali komo mensahero di 
shelu, sin miedu di e humano, pasobra el a mira na e Divino. E por a para 
sin miedu den presensia di monarkanan terenal. Pasobra ku temblamentu 
el a baha dilanti di Rei di reinan." 8 T p. 331,332 


E SPIRITU SANTU SIN MIDI 

"Mirando pa medio di fe na e Redentor, Juan a lanta na e haltura di ninga e 
ami. Ela a trata pa no atraé hende na su mes, pero pa halsa nan 
pensamentunan mas i mas haltu, te ora ku nan sosegá den e Lamchi di 
Dios. E mes tabata solamente un bos, un gritu 

den desierto. Ku goso eta aseptá silensio i skuridat, pa wowo di tur por 
bira na e Lus di Bida. Esnan ku ta fiel na nan yamada komo mensaheronan 
di Dios lo no buska honor pa nan mes. Amor pa e ami lo ta guli dor di 
amor pa Kristu.... 

E alma dje profeta, bashi di e ami, tabata yena ku lus di e Divino Asina ta 
ku e siguidónan di Kristu. Nos por risibí e lus di shelu segun nos ta 
boluntario pa hasi nos mes bashí di e ami. Nos por diserni e karakter di 
Dios i aseptá Kristu, solamente segun nos konsentí pa trese kada 
pensamentu bou di obedensha di Kristu. Na tur ku hasi esaki, Spiritu 
Santu ta wòrdu duna sin midi." 8 T 333,334 


Esaki ta un promesa na kada un di nos. Si nos kontra ku e kondishonnan manera 
Juan Bautista, nos nesesidat di mas grandi lo ta kumpli. Anto Dios lo usa nos komo 


instrumènt pa proveé pa e nesesidat mas grandi di mundu. 
"Dios lo hasi e obra, si nos dun'E e instrumèntnan." 9 T 107 


:Sin ningun argumento òf teorianan fini Juan a deklará su mensahe. 
Asombroso i fuerte, tòg yen di speransa, su stèm tabata tende for di 
desierto: `Kombertí boso, pasobra e reino di shelu ta serka' (Mateo 3:2). 
Ku un poder nobo i strafio el a konmové e hendenan. Henter e nashon 
tabata move. Multitutnan a bai na desierto. 8 T 332 


HASIENDO JUAN SU EKSPERIENSHA BIRA ESUN DI NOS 


Dios a usa un hòmber den desierto pa move un nashon. Pronto, si masha 
pronto, lo E usa un remanente feel pa move i drai hinter e mundu. Si nos 
determiná pa ta entre e poko fielnan, nos mester hasi preparashon pura 
awor. E eksperiensha di Juan ta representá loke esun di nos mester ta. 

"Trahadónan di pafó i piskadónan for di e besindario; e sòldatnan 
Romano den e baraknan di Herodes; kapitannan ku nan spada na kustia, 
kla pa buta abou kualkier kos ku ta parse rebelion; e kobradónan di 
belasting golos; 1 saserdotenan di e Sanadrin, tur a skucha asombrá i tur, 
hasta e Saduseonan i e Fariseonan, e bofonadó inimpreshonabel a kana bai 
ku ekspreshon di bofon silensiá, i herida na kurason ku e sintimentu di nan 
pika. Herodes den su palasio a tende e mensahe, i e dirigente orguyoso 
duru dor di pika, a tembla na e yamada di kombertimentu. 

Den e era aki, djis promé ku e segundo binida di Kristu den e nubianan di 
shelu, un tal obra manera esun di Juan mester wòrdu hasi, Dios ta yama pa 
hendenan ku lo prepará un pueblo pa para riba e gran dia di Señor." 8 T 
332 

"Riba nos ta para e responsabilidat pisa di spièrta e mundu di su 
kondenashon binidero. For di tur direkshon, di leu i serka, ta Sali yamada 
di yudansa. Dios ta yama riba su iglesia pa lanta i bisti su mes ku poder." 7 
T16 


"E obreronan di Dios mester haña un eksperiensha muchu mas profundo. 
Si nan someté tur na dj'E, E lo obra poderosamente pa nan." Colporteur 
Ministry p. 155 


E ULTIMO YOBIDA 


E yobida tempran ta e poder transformadó di e Spiritu Santu, diariamente yenando e 
kurason di e kreyente, kual ta trese viktoria riba pika i ta kubrié ku e hustisia di 
Kristu. 


E último yobida ta poder pa testiguá. E ta prepará e fiel remanentenan di Dios pa 
duna e Gritu Duru di e mensahe di e Terser Angel ku poder obligadó. Anto bista di 
mundu lo ta pone riba e pueblo di Dios ku ta warda e mandamentunan. 


Anto e pueblo di Dios lo revelá e amor di Dios, e karakter di Dios, e gloria di Dios. 
Anto nan lo ta prepará pa para durante e shete ultimo plaganan sin mediadot 

"Mi no tin ningun tempu spesifiko di papia ora e bashamentu di Spiritu 
Santu lo tuma luga — ora e angel poderoso lo baha for di shelu í uni ku e 
mensahe di e terser angel den seramentu di e obra 


pa e mundu aki; mi mensahe ta ku nos uniko siguridat ta di ta prepará pa e 
refreskamentu selestial, teniendo nos lampinan prepará i sendí." 1 Selected 
Messages p. 192 

Maske e sirbidó di Dios no a indiká un tempu spesifiko pa bashamentu di 
e Spiritu Santu, el a bisa ku na e `kuminsamentu di tempu di tròbel, e 
Ultimo Yobida o refreskamentu for di e presensia di Dios, lo bini' Early 


Writings pag. 86. 


Esaki ta e periodo kòrtiku djis promé ku e plaganan kai. Nos ta serka e 
tempu ora tur humanidat lo ta dividí den dos klase: esnan ku marka dje 
bestia i esnan ku e nòmber di Dios den nan frenta. 


E MARKA DI E BESTIA 


"Ora e iglesianan prinsipal di USA, uniendo riba tal puntonan di doktrina 
manera nan tin komun entre nan, lo influensha e estado pa pone na vigor 
nan dekreto i pa sostené nan institushonnan, anto Amerika Protestant lo 
forma un imágen di e rango Romano, anto infrakshon di penanan sivil riba 
esnan ku no ta di akuerdo inevitablemente lo ta e resultado." The Great 
Controversy p. 445 


Dor di e dos erornan mas grandi kualnan ta e inmortalidat di e alma i e 
Djadumingu sagrado, satanas lo pone e hendenan bou di su engañonan. E 
promé eror lo pone e fundeshi pa spiritisme i e di dos eror lo krea un 
vínkulo di simpatia ku Roma. E protestantnan di USA lo ta e promé den 
saka nan mannan i gara e man di spiritisme; nan lo pasa over dí e abismo 
pa duna e poder romano man i bou di e influensha di e union di tres aki, e 
pais aki lo sigui den e stapnan di Roma den trapa e derechinan di 
konsenshi. The Great Controversy p. 588 

"Pero kristiannan di generashonnan pasa a opservá e djadumingu, 
keriendo ku hasiendo asina nan tabata warda e Sabat di beibel; i awor tin 
berdadero kristiannan den kada iglesia, sin saka afó e komunion Katóliko 
Romano, ku honestamente ta kere ku djadumingu ta e sabat divinamente 
apuntá. Dios ta aseptá nan sinseridat di propósito i nan integridat dilanti 
dj'E. Pero ora e opservashon di djadumingu ta pone na vigor pa lei i 
mundu ta enlusa tokante e obligashon di e berdadero sabat, anto ken ku 
kibra e mandato di Dios, pa obedesé un presepto ku no tin outoridat mas 
haltu ku Roma, asina lo honra papado riba Dios. E ta dunando homenahe 
na Roma, i na e poder ku a pone na vigor e órden dekretá dor di Roma. E 
ta adorando e bestia i su imágen. Segun hende rechasá e órden ku Dios a 
deklará pa ta siñal di Su outoridat i honra na su lugá esun ku Roma a skohe 
komo marka di su supremasia ku si nan lo aseptá e aliansa na Roma —` e 
marka di e bestia.' I no ta te ora ku e kuestion aki ta klaramente pone 
dilanti e pueblo i nan ta trese pa skohe entre e mandamentunan di Dios i e 
mandamentunan di hende, ku esnan ku sigui den transgreshon lo risibî e 
marka dje bestia." The Great Controversy p. 449 


"Ora ku Protestantismo rèk su man over dje abismo pa tene man ku e 
Poder Romano, ora e rèk over dje abismo pa duna otro man ku spiritismo, 
ora bou di influensha di e tres union aki, nos pais lo rechasá kada prinsipio 
di su konstitushon komo un gobièrnu Protestant i Republikano, i a hasi 
provishon pa propaganda mentira i engaño papal, anto nos lo sabi ku e 
tempu a yega pa e obranan maravioso di satanas i ku e fin ta serka." 5 T 
451 

"E ponementu na vigor di e wardamentu di djadumingu na Estados 
Unidos lo ta poniendo na vigor adoramentu di e bestia i su imagen." The 
Great Controversy p. 449 


Esaki lo mustra e kaida di Babilonia. Esaki ta e kuestion real. 
Dios Su uniko kontesta na adorashon dje bestia i su imágen ta e imágen di 
Dios restorá den e alma y reflehá den e bida. E tempu di 

e test ta aserkando rápidamente. Nos mester prepará awor. "Sustitushon di 
e leinan di hende pa e lei di Dios, e eksaltashon dor di outoridatnan 
meramente humano, di djadumingu na lugá di e sabat di e beibel, ta e 
Ultimo parti di e drama." 7 T 141 


"E pueblo di USA tabata un pueblo faboresé; pero ora nan limitá libertat 
religioso, someté na Protestantismo y duna fabor na papado, e midi di nan 
kulpabilidat lo yena i apostasia nashonal lo ta skirbi den e bukinan di shelu. 


Resultado di apostasia aki lo ta ruina nashonal." RH 2-5-1893 


"Segun USA e pais di libertat religioso uni ku e papado forsando 
konsenshi 1 obligando hende pa honra e sabat falsu, e hendenan di kada 
pais dje mundu lo ta guia pa sigui su ehèmpel ." 6 T 18 


"Nashonnan stranhero lo sigui ehèmpel di USA. Maske ku ta e ta dirigí tòg 
e mes krísis lo bini riba nos pueblo den tur parti di mundu." 6 T 395 


"Komunikashonnan for di e spiritunan lo deklará ku Dios a manda nan pa 
konvensé esnan ku ta rechasá djadumingu di nan eror, afirmando ku e 
leinan di e pais mester wòrdu obedesé manera e lei di Dios. Nan lo 
lamentá e gran maldat di e mundu i apoyá e testimonio di maestronan 
religioso ku e estado degradá den estado moral ta kousa dor di e 
profanamentu di djadumingu. Grandi lo ta indignashon kontra tur esnan 
ku ninga pa aseptá nan testimonio. The Great Controversy p. 591 


"E iglesia ta apelá na e man fuerte di poder sivil i den e trabou aki, 
papistanan i protestantnan ta uni. Segun e movementu pa pone na vigor 
djadumingu bira mas franko i desidido e lei lo wòrdu invoká kontra 
wardadornan di mandamentu. Nan lo wòrdu menasá ku but i prison i 
algun lo ta ofresé puestonan di influensha i otro rekompensanan i 
bentahanan komo motibu pa renunsia nan fe." The Great Controversy p. 
607 

E PRUEBA GRANDI 


"Ora e lei di Dios wòrdu anulá, iglesia lo ta sefta dor di pruebanan fuerte i 
un porshon mas grandi ku nos ta antisipá awor, lo duna atenshon na e 
sedukshon di e spiritunan ku ta desviá i na e doktrinanan di diabel." 2 
Selected Messages p. 368 

"Mi rumannan boso ta realisá ku boso propio salbashon tantu komo e 
destino di otro almanan ta dependé riba e preparashon ku boso hasi awor 
pa e pruebanan ku ta nos dilanti?" 5 T 716, 717 "Sefior a mustra mi 
klaramente ku imágen dje bestia lo ta forma promé ku probashon sera; 
pasobra e mester ta e gran tèst pa e pueblo di Dios, dor di kual nan destino 
eterno lo ta disidí." 7 SDABC 976 (Komentario di Elena White riba 
Revelashon 13:14-17) 


"Segun e tempestat aserka, un grupo grandi ku a profesa fe den e mensahe 
di e terser angel, pero ku no tabata santifiká dor di obedensha na e bèrdat, 
ta bandoná nan poseshon i ta uni ku e grupo di oposishon." The Great 
Controversy p. 608 


Esaki por ta e tempu ku satanas lo imitá Kristu. Lesa El Conflicto de los Siglos p. 
679,683 


"Nos ta wòrdu bisa ku den e Ultimo tempu e (satanas) lo obra ku señal i 
milagernan engañoso. I lo e kontinuá ku e milageman ei te na fin di 
probashon, asina ku e por mustra riba nan komo evidensia ku e ta un 
angel di lus i no di skuridat." 2 SM 51 
"Den e tempu aki, e oro lo ta separá for di e skuma ( e skuma ku ta forma 
riba metal ora e wòrdu dirti) den e iglesia. Berdadero piedat lo ta 
klaramente distinguí for di e aparensha i su dekorashon sin balor. Hopi 
strea ku nos a atmirá pa nan brio lo paga e ora ei den e skuridat." 5 T 81 
Esnan ku a postata den e tempu di tròbel, pa sigurá nan mes, lo bira e 
testigu falsu ku lo traishoná su ramannan. Kristu ta spièrtá nos riba esaki 
pa nos no keda sorprendí pa e krueldat di esnan ku a ninga e lus. The 
Desire of Ages p. 630 

E ULTIMO YOBIDA I E GRITU DURU 


"Promé ku e Ultimo huisio di Dios kai riba tera lo tin entre e pueblo di 
Dios un tal reavivamentu di piedat primitivo ku nunka tabata mira desde 
tempu apostoliko. E Spiritu 1 poder di Dios lo ta basha riba Su yunan. The 
Great Controversy p. 464 

"Na kuminsamentu di e tempu di tròbel, nos tabata yená ku e Spiritu 
Santu segun nos a sali pa proklamá e bèrdat di e sabat kompletu. Esaki a 
pone e iglesia rabia i e Adventistanan komun i koriente tambe pasombra 
nan no por a kontradesí e bèrdat di e sabat. I na e tempu aki Dios Su 
skohinan tur a mira ku nos tabatin e bèrdat i nan a sali huntu ku nos i a 
soportá e persiguishon huntu ku nos. Mi a mira spada, hamber, pestilensha 
i gran konfushon den e tera. E malbadonan a pensa ku nos a trese huisio 
riba nan i nan a lanta i tuma konseho pa libra e tera for di nos pensando 
ku e malu lo stop. CET 93 

E kuminsamentu di tempu di tròbel aki menshoná no ta referí na e tempu 
ora e plaganan lo kuminsá kai pero na un periodo kòrtiku djis promé ku 
nan wòrdu basha miéntras ku Kristu ta den e santuario. Na e tempu ei 
miéntras e obra di salbashon ta serando tròbel lo ta biniendo riba e tera i e 
nashonnan lo ta rabia tòg refrena asina pa no stroba e obra di e terser 
angel. Na e tempu ei, e último yobida' òf refreskamentu lo bini for di e 
presensia di Dios pa duna poder na e bos duru di e terser angel i prepará e 
santunan pa para den e periodo ora e ultimo shete plaganan lo ta basha. 
Early Writings pp. 85, 86 


"Ora e storm di persekushon bini riba nos, e berdadero karné lo tende e 
bos di e wardador berdadero. Esfuersonan di ningamentu di e ami lo ta 
pone dilanti pa salba e pèrdí i hopi ku a desviá di e tou lo bolbe pa sigui e 
gran Wardador. E pueblo di Dios lo hala mas serka di otro i presentá 
dilanti di e enemigu den unidat. En bista di e peliger, lo no tin lucha pa 
supremasia, lo no tin pleitamentu ken lo ta esun di mas grandi. 

Niun di e kreyentenan berdadero lo bisa: “Ami ta di Pablo, Ami ta di 
Apolo i ami ta di Sefas. E testimonio di un i tur lo ta ami ta uni ku Kristu 
lo mi tin goso den mi Salbador personal.’ 


Esaki lo ta e bèrdat trese den práktika, esaki lo ta e kontesta pa Hesus Su 
orashon promé ku Su humiashon i Su morto: `pa nan tur por ta un, 
meskos ku Abo, O Tata, ta den Mi i Ami den Bo, pa nan tambe por ta den 
Nos; pa mundu kere ku ta Abo a manda Mï' Juan 17:21. E amor di Kristu, 
e amor di nos ramannan, lo duna testimonio na mundu ku nos tabata ku 
Hesus i a sifia di dj'E. Anto e mensahe di e terser angel lo bira un gritu 
duru i hinter mundu lo ta lusa ku e gloria di Sefior." 6 T 401 


"Mi a mira un gran lus riba nan (e pueblo di Dios), i nan a uni pa proklama 
sin miedu e mensahe di e terser angel. Angelnan a wòrdu manda pa yuda e 
angel poderoso di shelu, i Mi a tende bosnan ku tabata parse di ta zona tur 
kaminda "Sali for di dje, mi pueblo, pa bo no partisipá den su pikánan i pa 
bo no risibi di su plaganan. Pasobra su pikanan a montona yega te na 
shelu, i Dios a kòrda su inikidatnan."(Revelashon di Juan 18:4,5). E 
mensahe aki a parse di a forma parti di e mensahe di e di tres angel, 
manera e gritu di mei anochi a forma parti di e mensahe di e di dos angel 
na 1844. 


E gloria di Dios a baha riba e santunan yen di pasenshi, sperando i sin 
miedu nan a duna e ultimo spiertamentu solèm, proklamando e kaida di 
Babilonia i yamando e pueblo di Dios pa sali for di dje pa nan por skapa 
su sentensha temeroso. 


E lus ku tabata lusa riba esnan ku tabata spera, a penetrá tur kaminda i 
esnan ku tabata den e iglesianan ku no tabatin e lus, ku no a skucha i a 
rechasá e mensahe di e di tres angel, a obedesé e yamada i a bandoná e 
iglesia kai. 

Hopi a yega na e tempu di duna kuenta for di dia e mensahe aki a wòrdu 
duna i e lus a lusa riba nan i nan tabatin e privilegio di skohe pa bida òf 
morto. Algun a skohe pa bida i a para huntu ku esnan ku tabata spera 
Sefior i warda Su mandamentunan. E mensahe di e di tres angel mester 
hasi e trabou, tur hende mester wòrdu di tèst a base di dje i esnan presioso 
mester wòrdu saka for di e otro kurpanan religioso. 


Un forsa di atrakshon ta move e honesto miéntras ku e manifestashon di e 
poder di Dios ta trese miedu i ta mara nan famia i amigunan ku no ta kere 
asina ku nan no tin e kurashi ni e poder pa stroba esnan ku kier hasi è 
trabou ku e Spiritu di Dios pone riba nan. E delaster yamada a wòrdu hasi 
asta na e pober katibu, i e piadoso meimei di nan a dal e gritu di alegria 
dilanti e perspektiva di nan liberashon. Nan doñonan no por a stop nan, 
miedu i asombro a pone nan keda ketu. Milagernan grandi tabata sosodé, 
hendenan malu tabata wòrdu kura i siñalnan i milagernan tabata sigui e 
kreyentenan. Dios tabata na trabou i kada santu, sin miedu di e 
konsekuenshanan, tabata sigui e konvikshonnan di su mes konsenshi i 
tabata uni ku esnan ku tabata warda tur e mandamentunan di Dios. I ku 
poder nan tabata zona tur kaminda e mensahe di e di tres angel. Mi a mira 
ku e mensahe aki lo sera ku poder i forsa hopi mas grandi ku e gritu di mei 


anochi. 


Sirbidónan di Dios yená ku poder di ariba ku nan karanan lusa i 
lombrando ku konsagrashon santu a sali pa proklamá e mensahe for di 
shelu. 


Almanan ku tabata plama entre e kurpanan religioso a kontesta e yamada i 
esnan presioso tabata wòrdu saka pura for di e iglesia sentensiá meskos ku 
Lot a wòrdu saka pura for di Sodoma promé ku su destrukshon. Early 
Writings pag. 277-279 

Sirbidónan di Dios ku karanan iluminá i lombra ku konsagrashon santu, lo 
bai lihé di lugá pa lugá pa proklamá e mensahe di shelu. Dor di milnan di 


bosnan rònt mundu e spièrtamentu lo wòrdu duna. 


53 


Milagernan lo sosodé, e hendenan malu lo kura, i sifialnan i milagernan lo 
sigui e kreyentenan. Satanas tambe lo traha, ku milagernan di engafio, hasta 
baha kandela for di shelu den bista di hende. Revelashon 13:13. E 
habitantenan di tera mester tuma nan posishon. E mensahe lo wòrdu hiba 
no asina tantu dor di argumentunan pero dor di e konvikshon fuerte di e 
Spiritu di Dios. 


E argumentunan a wòrdu presentá kaba. E simianan a wòrdu planta kaba, 
awor ta tempu pa e krese i duna fruta. E publikashonnan parti dor e 
mishoneronan ya a ehersé nan influensha, aunke hopi ku nan mentenan a 
wòrdu impreshoná, a wòrdu stroba pa komprondé e bèrdat 
kompletamente i pa obedesé. Awor e rayonan di lus ta drentando tur 
kaminda, e bèrdat ta wòrdu mira mas kla, i e yunan honesto di Dios ta 
kibra e bant ku a mara nan. Bantnan di famia, bantnan di misa ta pèrdè 
nan poder. E bèrdat ta mas bunita ku tur otro kos. Aunke algun agentenan 
ta kombiná pa bai kontra e bèrdat, un grupo grandi ta tuma nan posishon i 
para na banda di Dios. The Great Controversy p. 612 


"Di tal manera e mensahe di e terser angel lo ta proklamá. Segun e tempu 
aserka pa e wòrdu duna ku poder mas grandi, Señor lo obra dor di 
instrumèntnan humilde guiando mente di esnan ku a konsagrá nan mes na 
Su servisio. E obreronan lo ta kualifiká mas tantu dor di ungimentu di Su 
Spiritu Santu ku dor di entrenamentu di institushonnan literario. 


Hòmbernan di fe i orashon lo ta obligá pa sali ku zelo santu deklarando e 
palabranan ku Dios a duna nan. E pikanan di Babilonia lo wòrdu habri. E 
resultado temeroso di ku ta forsa opservanshanan di e iglesia dor di 
outoridat sivil, e trampanan di spiritismo, e progreso sekretu pero rápido 
di e poder papal, ---- tur lo ta demaskará. Dor di e spiertamentunan 
solemne hende lo wòrdu lanta. Miles riba miles lo skucha kendenan nunka 
a tende e palabranan manera esakinan." The Great Controversy p. 606 

"Asina poderoso Dios por obra ora hende entrega nan mes na kontròl di 
Su Spiritu." 8 T 20 

Esaki lo ta e tempu ku e obra di e iglesia lo terminá den un vlam di gloria ku lo 
enlusa hinter e mundu. 


"E rapides di werlegt ta representá e spit ku kual e obra aki finalmente lo 
avansá na su terminashon." 5 T 754 


Dios lo no por soportá mas. Ya Su huisionan a kuminsá kai na algun 
lugánan, i pronto e siñal di Su malkontentu lo wòrdu sinti na otro lugánan 
tambe. Lo tin un seti di eventonan revelando ku Dios ta Maestro di e 
situashon. E bèrdat lo wòrdu proklamá den un lenguahe kla i sin eror. 
Manera un pueblo nos mester prepará e kaminda di Señor bou di e guiansa 
di e Spiritu Santu. E mensahe mester wòrdu duna den tur su puresa" 9 T 

Aunke e number di e yunan di Israel ta manera santu di laman, un 
remanente lo wòrdu salba. Pasombra E lo kaba e trabou i lo hasié kòrtiku 
den hustisia pasombra un trabou kòrtiku Dios lo hasi riba mundu. I 
Manera Isaias a bisa promé: 'Si e SEÑOR di ehérsitonan no a laga algun 
sobrebibiente pa nos, nos lo tabata manera Sodoma, nos lo tabata manera 
Gomora.' Isaias 1:9 


`Pasobra lo e terminá e obra den hustisia kumpliendo Su Palabra ku 


liheresa riba tera.' Romanonan 9:28 


"E mensahe di hustisia di Kristu mester wòrdu zona for di un banda di 
tera te na e otro pa prepará e kaminda di Sefior. Esaki ta e gloria di Dios 


ku ta sera e obra di e terser angel." 6 T 19 


"E palabranan di Kristu dor di e profeta di evangelio, kual ta resoná den e 
Sermon riba e Seru ta pa nos den e ultimo generashon aki: Lanta, lombra 
pasobra bo lus a yega i e gloria di 

Senor ta riba bo' Isaias 60:1 .... Si bo mira Su bunitesa ku ta 

prinsipal entre dies mil i esun `kompletamente amoroso' si bo alma a bira 
radiante den presensha di Su gloria, na bo palabra aki for di e Maestro ta 
manda." Thought from the Mount of Blessing p. 43 


"Den skuridat di e mundu Su lus di gloria mester ta tira, e lus di Su bondat, 
miserikòrdia i bèrdat." Christ Object Lesson p. 415 


"Mi tabata mustra na e tempu ora e mensahe di e terser angel tabata 
serando. E poder di Dios a baha riba Su pueblo; nan a kumpli nan trabou i 
tabata prepará pa e ora di prueba nan dilanti. Nan a risibí e ultimo yobida 
òf refreskamentu for di presensha di Sefior i e testimonio bibu tabata 
reviva. E ultimo gran spièrtamentu a zona tur kaminda i a lanta i pone 
rabia riba e habitantenan di tera ku no a risibí e mensahe." Early Writings 
p. 279 


"Esnan ku vense mundu, karni i e diabel lo ta esnan eskohí pa risibí e seyo 
di Dios bibu." Testimonies to Ministers p. 445 


"Djis promé ku nos a drent'é (e tempu di tròbel) nos tur a risibí e seyo di e 
Dios bibu. Anto mi a mira e kuater angelnan stop di tene e kuater 
bientunan. I mi a mira hamber, pestilensha i spada, nashon a lanta kontra 
nashon, i hinter e mundu tabata den konfushon." 7 SDABC 968 
(Komentario di Elena White riba Revelashon 7:1-3) 


"E tèst final tabata trese riba mundu i tur ku a komprobá nan mes fiel na e 
presepto divino a risibí e seyo di e Dios bibu. Anto Hesus ta stop su 
interseshon den e santuario ariba." The Great Controversy p. 613 

E SERAMENTU DI PROBASHON 

"Mi a mira angelnan ta bai bini den shelu. Un angel ku un pen den su 
banda (zij) a regresá for di tera i a reportá na Hesus ku su trabou tabata 
kumpli í ku e santunan tabata konta i seya. Anto mi a mira Hesus, ku 
tabata ministrando dilanti di e arka konteniendo e dies mandamentunan 
tira e senisero abou. Ela a hisa Su mannan i ku un bos dutu a bisa, 'E ta 
kumpli'. I tur e ehérsito angelikal a kita nan korona segun Hesus a hasi e 
deklarashon solèm, 'Esun ku ta hasi inhustisia lag'é sigui hasi inhustisia, 
esun ku ta shushi e sigui shusha su kurpa ainda; i esun ku ta santu lag'é 
keda santu ainda.' 


Kada kaso a wòrdu disidí pa bida òf pa morto. Miéntras Hesus tabata 
ministrando den e santuario, sentensianan pa e hustunan morto a tuma 
lugá i despues pa e hustunan bibu. Kristu a risibí e Reino dor di hasi 
ekspiashon pa Su pueblo i kita nan pikanan. E ophetivonan di e reino a 
wòrdu kumpli. E matrimonio di e Lamchi a tuma lugá. I e reino i e 
grandesa di e reino bou di hinter shelu a wòrdu duna na Hesus i e 
erederonan di salbashon i Hesus lo mester reina komo e Rei di reinan i 


Señor di señornan. 


Segun ku Hesus a sali for di e lugá Santísimo, mi a tende e zonido di e 
bèlnan ku tin riba Su paña i segun ku E tabata bai un nubia di skuridat a 
tapa habitantenan di e tera. Anto no tabatin ningun mediador entre hende 
kulpabel i un Dios ofendí. 


Anto mi a mira Hesus kita Su bisti saserdotal i a bisti Su mes ku bisti di 
Rey. Riba Su kabes tabatin hopi koronanan, un korona den un korona. 
Rondoná dor di ehérsitonan angelikal, El a bandoná shelu. E plaganan 
tabata kayendo riba e habitantenan di e tera. Algun tabata denunsia Dios i 
maldishonando. Otronan a kore bai serka e pueblo di Dios i a roga nan 
kon pa skapa Su huisio. Pero e santunan no tabatin nada pa nan 


E ultimo lágrima pa e pekadornan tabata yora, e ultimo orashon hasi, e 
Ultimo karga hiba, e ultimo spièrtamentu duna.... Ku un 

distinshon teribel nan a tende e palabranan, Muchu lat. Muchu lat. Early 
Writings p. 281 


HASI BON PROBECHO DI E TEMPU 


Lo nos no hasi awor loke miles lo deseá ku nan lo a hasi ora e plaganan 
kuminsá kai? Anto lo ta muchu lat pa someté sin reservashon i 
sinseramente resa pa un boutismo diario dje Spiritu Santu. Awor ta e ora 
pa pone e ami un banda i hasi preparashon rápido pa e Ultimo Yobida. 
"Pakiko nos no tin hamber i set pa e don di Spiritu, siendo ku esaki ta e 
medio dor di kual nos ta risibí poder? Pakiko nos no ta papia di dje, resa 
pe, prediká over di dje?" 8 T 22 


"Pakiko nos no ta tira nos mes na e trono di grasia, komo 
representantenan di e iglesia í for di un kurason kibra i un kurason di 
kontrikshon hasi suplikashon sinsero pa e Spiritu Santu por ta basha riba 
nos di ariba?" Testimonies to Ministers p. 64 


"Ohalá ku nos komo un pueblo por humiá nos kurasonnan dilanti Dios i 
rog'E pa e bashamentu di e Spiritu Santu." Christ Our Righteousness p. 
165 

"Realisando kada momentu ku bo mester tin presensia di e Spiritu Santu. 
Testimonies to Ministers p. 310 


Nos mester wòrdu santifiká dor di Spiritu Santu kada ora di dia, sino nos 
lo ta kohe den trampa dor di e enemigu i nos almanan pone na peliger." 
Testimonies to Ministers p. 223 


Nos tarea no ta djis pa kontinuá den servisio di Señor hasiendo ganashinan 
grandi aña tras aña. Ya ta ora ku nos mester laga Dios usa nos rápido pa 
kaba e obra dor di e poder grandi di Su Spiritu. "Sinseridat intenso mester 
poderá di nos awor." 9 T 44 

Esaki ta e ora di gran peliger. Ta un karakter santu ta e uniko ku lo 
sobrebibí e shete ultimo plaganan. 

E nesesidat vital — e nesesidat mas grandi di e iglesia remanente no ta mas 
miembronan, mas predikadornan, mas sèn, òf mas fasilidatnan. E nesesidat di mas 
grandi awe ta hòmber i muhernan yena ku e Spiritu. Nos tin institushonnan grandi. 
Nos tin e mehor publikashonnan di mundu. 


Nos tin e mehor organisashon. Pero pa terminá e obra di Dios, nos mester risibí 
diariamente un boutismo di nobo die Spiritu Santu. Ken lo respondé sin reservashon na 


e poderoso desafio di e ora kritiko di historia di e mundu? 


PELIGER NOS DILANTI 


"Si satanas no por tene almanan mara den eis di indiferensha, lo e trata pa 
pusha nan den e kandela di fanatismo." 5 T 644 


"Ningun ku ta demanda santidat ta santu di bèrdat. Esnan ku ta inskribí 
komo santu den e bukinan di shelu no ta konsiente di e echu i ta e 
ultimonan pa broma di nan bondat." The Faith I Live By pag. 140 


"Esnan ku en bèrdat ta buskando pa perfekshoná karakter kristian nunka 
lo permit' e pensamentu ku nan ta sin pika. Nan bida por ta inreprochabel, 
nan lo por ta representantenan bibu di e bèrdat ku nan a aseptá; pero mas 
nan disiplina nan mente pa permanesé riba e karakter di Kristu mas serka 
ku nan yega na Su divino imágen, mas klaramente nan lo mira su 
perfekshon sin mancha y mas profundo nan lo sinti nan defektonan."The 
Sanctified Life p. 7"Mas serka bo yega na Hesus mas kulpabel lo bo paresé 
den bo mes bista; pasobra bo bista lo ta mas kla i bo imperfekshonnan lo 
ta mira den kontraste hanchu í distinto di Su naturalesa perfekto." Steps to 
Christ p. 64 


UN TRAMPA DI SATANAS 


"Segun e fin aserka, e enemigu lo traha ku tur su poder pa trese fanatismo 
meimei di nos." Gospel Workers p. 316 
"Teorianan falsu, bisti ku lus, lo wòrdu presentá na e pueblo di 

Dios. Asina satanas lo trata pa engafia, si ta pusibel, hasta esnan skohé." 8 


T 293 


"Segun nos aserka e tempu di fin, mentira lo ta asina bruha ku bèrdat, ku 
ta solamente esnan ku tin e guiansa di e Spiritu Santu lo ta kapas di 
distinguí bèrdat for di eror." 7 SDABC 907 (Komentario di Elena White 
riba Kolosensenan 2:8) 

"Maestronan falsu por parse di ta masha seloso pa e obra di Dios, i por 
gasta medionan pa trese nan teorianan dilanti mundu i e iglesia, pero segun 
nan ta meskla eror ku bèrdat, nan mensahe ta un desepshon i lo guia 
almanan den kamindanan falsu. Nan mester ta enfrentá, oponé, no 
pasobra nan ta hòmbernan malu pero pasobra nan ta maestronan di 
mentira í ta tratando pa pone mentira riba e marka di bèrdat. " 
Testimonies to Ministers p. 55 


"Dios tin un iglesia riba tera, ku ta Su pueblo eskohí, ku ta warda Su 
mandamentunan, E ta guiando, no spruitnan desviá, no un aki i un aya, 
pero un pueblo. E bèrdat ta un poder ku ta santifiká pero e iglesia 
militante no ta e iglesia triunfante. Tin yerba shimaron meimei di e trigo. 
`Bo kier anto pa nos bai i rekohé nan?' e esklabo a puntra. Ma E la 
kontesta: `No, pa no sosodé ku miéntras boso ta rekohé e yerba shimaron, 
boso ranka e trigo tambe huntu kuné. (Mateo 13:28,29)'. E nèt di e 
evangelio lo no hala bon piska solamente pero tambe piskánan malu i 
Señor sa presis kua ta esnan di dj'E. TM p. 61 


Ta nos deber individual pa kana humilde dilanti Dios. Nos no mester 
buska ningun mensahe nobo straño. Nos no mester pensa ku esnan skohe 
di Dios ku ta trata na kana den e lus ta Babilonia. E iglesianan 
denominashonal kai ta Babilonia. Babilonia ta promové doktrinanan 
venenoso, e biña di eror. E biña di eror ta traha di doktrinanan falsu 
manera e inmortalidat di e alma, e tormento eterno di e perdinan , ninga e 
pre-eksistensia di Hesus promé ku Ela nase na Bètlehèm i halsa e promé 
dia di siman riba Dios Su dia santu i santifiká. 

Esaki i mas erornan similar ta wòrdu presentá na e mundu dor di vários 
iglesianan, ta p'esei Skritura tin rason di bisa: Pasobra tur e nashonnan a 
bebe di e bifia di e pashon di su inmoralidat.' Ta e pashon ku ta wòrdu 
krea pa doktrinanan falsu. 

I ora reinan i presidentenan bebe e biña di e pashon di su inmoralidat nan 
lo hafia rabia riba esnan ku no ta den harmonia ku e kambionan falsu i 
satániko di e bèrdat ku ta eksaltá e sabat falsu i ta hiba hende pa trapa esun 
bèrdat di Dios. TM 61,62 


Esnan ku ta tenta pa yuda satanas dor di krítika e lidernan òf e rumannan laiko den 
e iglesia remanente lo hasi bon pa pensa riba e konseho di e sirbidó di Dios den e 
siguiente sitanan: 


"Nada mas den e mundu aki ta asina presioso pa Dios manera Su iglesia. 
Nada no ta wòrdu protehá ku asina yalusí pa Dios. Nada ta ofendé Dios 
manera e echu ku ta dafia influensha di esnan ku ta hasiendo Su servisio. 
Lo E yama na kuenta tur ku yuda satanas den su obra pa krítika i 
deskurashá." 6 T 42 


"Sefior ta biba i ta reina. Pronto lo E lanta den mahestat pa tembla e tera. 
Un mensahe speshal mester lanta awor, un mensahe ku lo bora drenta den 
e skuridat spiritual i lo konvensé i kombertí almanan. `Hasí lihé, hui pa bo 
bida', ta e gritu ku esnan ku ta biba den pika mester tende. Nos mester ta 
teriblemente sinsero. Nos no tin tempu pa pasa den kritikamentu i 
akusashonnan. 

Laga esnan ku a hasí esaki den pasado kai riba nan rudianan den orashon i 
laga nan tene kuidou kon ta pone nan palabranan i nan plannan na lugá di 
Dios Su palabra i Dios Su plannan" 8 T 36 


E inklinashon pa krítika mester ta un sifial di peliger pa nos, pasobra ora e 
Spiritu Santu purifiká i transformá nos, nos kurasonnan lo ta yena ku amor 
pa Dios i pa nos rumannan. 

"E bèrdat risibí den e kurason lo hasi un trabou di renobashon den e alma. 
Esnan ku ta stima Hesus lo stima e almanan pa kual El a muri. 


E bèrdat planta den e kurason lo revelá e amor di Hesus i e poder 
transformadó. Kualkier kos brutu, zür, kritiko, dominante, no ta di Kristu, 


pero ta bini di satanas. 


Hende friu, sin kurason, ku falta di simpatia ta bandonando e kampamentu 
di Israel. Si e maldatnan aki sigui permanesé manera den pasado, nos 
iglesianan lo ta den un kondishon deplorabel. 


Kada maestro di e bèrdat mester tin den su karakter e prinsipionan di 
Kristu. Lo no tin rabiamentu, zundramentu, ekspreshonnan di despresio di 
parti di ningun hende ku ta kultivá e grasianan di kristianismo. E hende ta 
sinti ku e tambe mester tuma parti den e naturalesa divino i e ta hasi tur 
esfuerso pa e por wòrdu yená di e fuente di grasia selestial sino e lo pèrdè 
e bondat humano for di e alma. Nos mester stima hende pa amor pa 
Kristu. Ta fásil pa e kurason natural pa stima algun faboritonan i pa ta bon 
ku esakinan pero Kristu ta invitá nos pa stima otronan manera E a stima 
nos. 'Ma e sabiduria di ariba primeramente ta puru, despues pasifiko, 
suave, rasonabel, yen di miserikórdia í bon fruta, imparsial, sin hipokresia. 
I e simia, kual su fruta ta hustisia, ta wòrdu sembrá den pas dor di esnan 
ku ta hasi pas." Testimonies to Ministers p. 156 


Miéntras ku Dios tin un iglesia, E lo tin esnan ku lo grita duru i lo no spar 
ningun esfuerso, ku lo ta Su instrumèntnan pa desaprobá egoismo i pika, 
ku lo no bek pa deklará tur e bèrdatnan di Dios sea ku hende tende òf no. 


Mi a mira individualnan lo lanta kontra e testimonionan. E ta bai kontra 


nan sintimentunan natural. 

Nan lo skohe pa palabranan dushi den nan ku ta na pas ku nan orea. Mi a 
mira e iglesia den un kondishon mas peligroso ku nunka promé e tabata. 


Religionnan eksperimental ta konosí pa algun. E sakudimentu mester tuma 
lugá pa purifiká e iglesia. 


Miéntras ku ta bèrdat ku mayoria di e iglesia remanente ta den un estado tibio i hopi 
lo ta sagudi afo, tòg ta eksistí den e iglesia un grupo fiel ku lo skucha na e konseho di 
Kristu, e Berdadero Testigu. Nan lo ta prepará pa e útltimo yobida, kompartí den 
dunamentu di e mensahe ku un gritu duru i lo ta kla pa trasladashon. 


Predikadornan no mester tin eskrupulo pa prediká e bèrdat manera e ta 
wòrdu haña den e Palabra di Dios. Laga e bèrdat kòrta. Mi a wòrdu mustra 
dikon hopi ministernan no tin éksito, pasombra nan tin miedu pa herida e 
hendenan su sintimentunan, nan tin miedu di ta muchu brutu ku e 
hendenan i nan ta baha e standartenan di e bèrdat i si ta posibel hasta 
skonde e pekuliaridatnan di nos fe. Mi a mira ku Dios lo no duna éksito na 
e ministernan ei. E bèrdat mester wòrdu hasi kla i e nesesidat pa tuma 
desishon mester wòrdu urgí. Ora wardadornan falsu ta yora `Pas' i ta 
prediká mensahenan ku ta dushi pa oido, e sirbidónan di Dios mester grita 
duru i hasi tur esfuerso i laga e resultado den man di Dios. 2 SG p. 284 
Esaki ta e iglesia remanente. Dios lo no guia un otro movementu. Ora e fielnan duna e 
mensahe Ru gran poder durante e Ultimo Y obida, un gran multitut lo sali for di e 
iglesianan kat, duna testimonio pa nan Maestro i triunfá ku e rediminan riba e laman 
di glas. 

Dios tin un iglesia. E no ta e katedral di mas grandi, e no ta un 
establesimentu nashonal ni e ta vários denominashonnan pero e ta e 
pueblo di Dios ku ta stim'E í ta warda Su mandamentunan. 


`Kaminda dos òf tres ta reuní huntu den Mi nòmber, ei lo mi ta meimei di 


nan. 

' Kaminda Kristu ta, hasta kaminda tin un par so, esaki ta Kristu Su iglesia 
pasombra e presensia di Esun Santu ku ta biba eternamente so por forma 
un iglesia. 


Kaminda dos òf tres ta presente ku ta stima i ta obedesé e 
mandamentunan di Dios, Hesus ta einan, sea ku e por ta e lugá di mas 
desolá riba tera, den mondi, den suidat òf den e murayanan di prison. 


E gloria di Dios a penetrá e murayanan di prison yenando ku rayonan 
glorioso di e lus di shelu e sel di mas sukú. 


Su santunan por sufri, pero nan sufrimentu nan lo ta, manera e apostelnan 
di Antes, di kompartí nan fe í gana almanan pa Kristu i glorifiká Su 
nòmber santu. 


E oposishon amargo ekspresá pa esnan ku ta odia Dios Su standartenan di 
hustisia moral lo no por i lo no sakudí e almanan bon funda ku ta kere 
kompletamente den Dios. 17 MR 81 


Awor ta e ora pa prepara pa e Ultimo Yobida. I nos mester rekordá diariamente ku e 
obra di preparashon mester tuma lugá bou di e Promé Yobida. 


TA NESESARIO UN SAKRIFISIO TOTAL 


"Mi bista tabata kita for di e gloria i mi tabata mustra e remanente riba e 
tera. E angel a bisa nan, `Lo bo skapa e shete ultimo plaganan? Lo bo bai 
den gloria i gosa di tur ku Dios a prepará pa esnan ku ta boluntario pa 
sufri pa Su kousa? Si ta asina, bo mester muri asina ku bo por biba. 
Prepará, prepará, prepará. Boso mester tin un preparashon mas grandi ku 
boso tin awot.... 

Sakrifiká tur na Dios. Pone tur riba Su altar, bo mes, propiedat, i tur, un 
sakrifisio bibu. Pa drenta den gloria ta eksigí tur...' 


64 


Shelu lo ta basta barata, si nos optené dor di sufrimentu. Nos mester ninga 
e ami hinter kaminda, muri na ami diariamente, laga Hesus so aparesé i 
tene Su gloria konstantemente na bista. Mi a mira esnan ku a aseptá e 
mensahe den lat lo mester sa kiko ta nifiká sufri pa amor pa Kristu, nan lo 
pasa dor di pruebanan ku lo ta skerpi i ku lo kòrta pa nan por wòrdu 
purifiká dor di e sufrimentu pa nan por risibí e seyo di e Dios bibu. Nan 
mester pasa dor di tempu di tròbel asina ku nan por mira e Rei den tur Su 
bunitesa i biba den e presensia di Dios i di e angelnan puru i santu. “Ora 
mi a mira kiko nos mester ta pa heredá gloria i despues mi a mira kon 
Hesus a sufri pa e gana pa nos bek tur e rikesa i e herensia, mi a resa pa 
nos por ta batisá den e sufrimentunan di Kristu, pa nos no entrega dilanti 
pruebanan pero karganan ku pasenshi i goso, sabiendo kiko Hesus a sufri 
pa dor di Su pobresa i sufrimentu nos por ta riku. 

"E angel a bisa: Ninga e ami, bo mester hasi lihé.' Early Writings, pp. 66,67 


“Nos no por keda tene na e ami i drenta den e Reino di Dios.' Thought 
from the Mount of Blessings, p. 143 


Pidi Señor pa revelá na bo "bo ami' , pone bo mes bou di e Su wowonan 
investigativo i ora E investiga bo kaso lo bo mira ku bo a hasi erornan 
grandi i loke bo a suponé ku tabata kosnan ménos importante na lugá di 
esei tabata aktonan ofensivo den bista di shelu. Lo bo mira ku tin un 
nesesidat desisivo di un transformashon total di karakter. Lo bo realisá ku 
bo mester pone un banda e aktonan malbado i koperá ku Dios i e 
angelnan selestial pa ministrá na esnan ku mester ta herederonan di 
salbashon. E ami mester muri. Kada práktika, kada habitó ku tin un 
tendensia malu, kon inosente e akto ei por ta dilanti mundu, mester wòrdu 
bringa te ku e wòrdu vense, pa e agente humano por ta perfekto den 
karakter manera e Modelo Divino. (That I may Know Him, p. 237 

"Nos futuro felisidat eterno ta dependé riba teniendo nos humanidat, ku 
tur su kapasidat 1 podernan trese bou di obedensia na Dios 1 pone bou di 
kontrol di Divinidat 


Hesus a bira hende asina e ku E por intermedia entre hende i Dios asina 
ku E por restora na hende e mente original ku a wòrdu pèrdí den Eden 
dor di e tentashonnan di satanas.... 


`Dor di Hesukristu kada hende por vense na su fabor i riba su mes kuenta, 
para den su mes individualidat di karakter ."That I May Know Him, p. 291 
Den duna nos Su Spiritu, Ela duna nos Su mes. 7 T 273 


"Señor ta deseá ku kada un di nos por ta desidido di ta serio i 
sinsero.'Selected Messages, book 1, p. 98 


"Sinseridat intenso mester poderá di nos awor." 9 T 44 


`Bo no por ta demasiado sinsero.' 6 T 16 

"Resa pa e energianan poderoso di e Spiritu Santu, ku nan poder aktivo, 
rekuperativo i transformador por kai manera un shòk eléktriko riba e alma 
paralisá, poniendo kada nervio bati bek ku bida nobo, restorando hende 
kompletu for di su estado morto, mundano, sensual, na spiritualidat sano. 
Di tal manera lo bo bira partisipante di e naturalesa divino skapando e 
korupshon ku ta den e mundu pa kousa di deseo; i den bo alma lo tin 
reflekshon di imágen di Esun dor di ken Su sotanan bo ta kura." Ibid, vol. 
5 p. 267 


"Pa ser purifiká i keda puru, Adventistanan di Shete Dia mester tin e 
Spiritu Santu den kurason 1 den nan hogarnan. Señor a duna mi lus ku ora 
e pueblo di Israel di awe humiá nan mes dilanti dj'E, i limpia e tèmpel di 
alma di tur shushedat lo E skucha nan orashon na benefisio di e 
enfermonan i lo bendishoná nan den e uso di Su remedinan pa 
enfermedat." Counsels on Health p. 138 

"Na e kurason ku ta purifiká, tur kos ta kambia. Transformashon di e 
karakter ta e testimonio na mundu di un Kristu ku ta biba paden. 


E Spiritu di Dios ta produsí un bida nobo den e alma, tresiendo e 
pensamentunan i deseonan na obedensia ku boluntat di Kristu i e 
hendenan paden ta wòrdu renobá den e imágen di Dios." Prophets and 
Kings p. 233 


"Tur loke e apóstelnan a hasi, kada miembro di iglesia awe mester hasi." 7 


T 33 


"Diariamente nan tabata resa pa un provishon fresku di grasia, asina ku 
nan por yega mas i mas serka perfekshon. Bou di e obra di e Spiritu Santu, 
hasta esun mas debil dor di ehersé fe den Dios a siña pa mehorá su 
podernan duná i pa ta santifiká, refiná i bira mas digno. Segun den 
humildat e someté na e influensha di e Spiritu Santu, e ta risibí di e plenitut 
di e Divinidat í ta wòrdu moldia den semehansa di e Divino. E lapso di 
tempu no a trese ningun kambio den e promesa na Hesus Su partida di 
manda e Spiritu Santu komo Su Representado. No ta pa motibu di ningun 
restrikshon di parti di Dios ku e rikesanan di Su grasia no ta baha den 
mundu riba hende. Si e kumplimentu di Su promesa no ta wòrdu mira 
manera mester ta, ta pasombra e promesa no ta wòrdu apresiá manera 
mester ta. Si tur ta boluntario, tur lo ta yená ku e Spiritu Santu." The Acts 


of the Apostles, pp. 49,50 


"Segun e agensia humano someté su mes na e boluntat di Dios, e Spiritu 
Santu lo hasi impreshon riba kurason di esnan na ken e ta ministra." 
Counsels on Health p. 437 


"Nada ta mas nesesario den nos obra ku e resultado práktiko di komunion 
ku Dios. Nos mester demostrá den nos bida diario ku nos tin pas i sosiegu 
den e Salbador. 

Su pas den e kurason lo lombra den e kara. Lo e duna na e stèm un poder 
ku ta persuadi. Komunion ku Dios lo enoblese e karakter i e bida. 


Hende lo rekonosé nos, manera e promé disipelnan, ku nos tabata ku 
Hesus. 

Esaki lo imparti na e obrero un poder ku nada otro por duna. e no mester 
permití su mes ku e poder aki wòrdu hòrta for di dje." The Ministry of 
Healing, p. 512 


POSIBILIDATNAN SIN LIMITE 


"Esun ku stima Kristu mas tantu lo hasi mas tantu bon. No tin limite na 
utilidat di un ku dor di pone e ami un banda pa traha lugá pa obramentu di 
Spiritu Santu riba Su kurason i biba un bida kompletamente konsagrá na 
Dios." The Desire of Ages pp. 250, 251 


"Na kada un ku ofresé su mes na Señor pa servisio, sin tene nada atras, ta 
duna poder pa kumplimentu di resultado sin midi.” The Ministry of 
Healing, p. 160 


ATA MI TA PARA NA PORTA I TA BATI 


"E pika mas grandi di esnan ku ta profesá di ta kristian ta ku nan no ta 
habri e kurason pa risibí e Spiritu Santu." 2 SM p. 57 


"Si bo habri e porta di e kurason, Hesus lo yena e bashí dor di e don di 
Spiritu Santu anto bo por ta un predikador bibu den bo hogar, den iglesia i 
den mundu." COR 146 

"Tur loke e apòstelnan a hasi, kada miembro di iglesia awe por hasi. I nos 
mester traha ku mas fervor, pa ta kompañá dor di e Spiritu Santu den un 
midi mas grandi, segun e oumento di maldat ta demanda un yamada 
desidido na arepentimentu. 

Na e tempu aki, ora fin di tur kos ta serka na man, e selo di iglesia 


68 


no mester surpasá hasta esun di e iglesia primitivo? E zelo pa e gloria di 
Dios ku a move e disipelnan na bira testigunan ku gran poder di e bèrdat. 
Lo e poder di Dios no mester ta wòrdu revelá awe ku mas poder ku den 
tempu di e apòstelnan?" 7 T 33 


Dios Su obra mester bai dilanti ku poder. Nos mester di e boutismo di 
Spiritu Santu. Nos mester komprondé ku Dios lo pone den e fila di Su 
pueblo hòmbernan ku abilidat i influensha ku lo tin ku tuma nan parti den 
atvertí e mundu. No ta tur den mundu ta biba sin lei den pika. 


Dios tin hopi milnan ku no a hinka rudia pa Baal. Tin hòmber i muheman 
ku temor di Dios den iglesianan falsu. Si no tabata asina nos lo no mester a 
parti e mensahe: 


“El a kai! Ata e gran Babilonia a kai'. `Sali afó Mi pueblo.' Hopi di esnan di 
kurason honesto ta buska e rosea di bida for di shelu. Nan lo rekonosé e 
Evangelio ora e wòrdu trese pa nan den tur su bunitesa i simplesa manera 
e ta wòrdu presentá den Dios Su palabra. 9 T 109-111. ( 1909) 

III. LISTA DI ABREVIATURANAN USA DEN E TRADUKSHON AKI 


CH Counsels on Health 

CM Consejos para los Maestros 

COR Christ our Righteousness 

KH That I may know Him (A fin de conocerlE) 
SM Selected Messages, Book 1,2 

OHC Our high calling (Nuestra elevada vocacion) 
RH Review and Herald 

SC Suffering of Christ 

SDABC SDA Bible Commentary, volume 1-7 
SG Spiritual Gifts, volume 1-4 

T Testimonies, volume 1-9 

IM Testimonies to Ministers 

DA The Desire of Ages 

CET Christian Experience and Teaching of E. G. White 
MR Manuscript Releases 

